
WIND CREEK ARUBA TA INVITA 
PUEBLO DI ARUBA PA VOTA PA NAN 
ORGANISACION LOCAL PREFERI 


RESUMEN DI 
CASONAN DI SARAMPI 
ROND MUNDO 


HOH TA PRESENTA CIFRA 
MENSUAL PA LUNA DI APRIL 2024 


11.263 PERSONA A BISHITA 
LABHOH PA HACI NAN TEST 
DIAGNOSTICO NA APRIL 


MINISTER GEOFFREY WEVER 
A RICIBI E JAARVERSLAG 
2023 DI AFTA 


ARUBA PRESENTE N’E DI 
42 EDICION DI CARIBBEAN 
TRAVEL MARKETPLACE 

WIND Creek Aruba ta invita pueblo di Aruba pa vota pa 
e organisacion local cu a wordo selecciona e aña aki pa 
participa den e di 6 edicion di Long Table Aruba. “Nos ta 
compronde e importancia di conecta cu e comunidad y nos 
ta desea di sostene organisacionnan local n’e manera cu lo 
realmente ta beneficia e comunidadnan di Aruba,” asina Sr. 
Paul Gielen, Gerente General di Wind Creek Aruba a declara. 


E proceso di votacion aki ta un parti crucial di e mision di 
Long Table Aruba y nos ta conta cu Aruba su sosten y apoyo 
pa nos organisacionnan local. 


E aña aki Wind Creek Aruba a cambia e proceso y a selecta 
10 organisacion activo den comunidad y a invita esaki nan 
pa participa. Cada un di e organisacion aki tawata tin e tarea 
di crea un video impresionante, cu e oportunidad pa gana 
un sosten financiero. E seleccion di e aña aki ta enfatisa 
riba e yudansa na nos grandinan y sosten pa nos hobennan 
cu ta enfrenta circunstancianan desafiante. Cu e focus pa 
renoba e bienestar den nos comunidad, Wind Creek Aruba 
ta compromete su mes pa haci un cambio y impacto den 
bida di esnan cu ta den necesidad. 


Cera conoci cu nan meta y mision di cada un di e partici- 
pantenan aki y vota pa bo organisacion preferi prome di 31 


di mei. Esaki ta bo chens pa haci un impacto significante y 
sostene e organisacion local preferi. 


Con pa vota: 
1. Bishita nos page https://windcreek.com/aruba/commu- 
nity-support/long-table/video-contest. Disfruta di e 10 
videonan di e organisacion nan cu a wordo selecciona e aña 
aki. 
2. Vota pa bo organisacion preferi prome cu dia 31 di mei, 
2024. 


E evento di e aña aki, lo tuma luga diadomingo 9 di Juni, cu 
un mesa largo di 1,000 pia cu lo wordo prepara pa 1,000 invi- 
tado, dilanti di Renaissance Wind Creek Aruba Resort. Desde 
aña 2017, Long Table Aruba a recauda mas cu $285,000 
pa organisacionnan local y ta un evento sumamente impor- 
tante pa Wind Creek na Aruba. 
Haci un impacto den comunidad ta un principio di oper- 
acion di Wind Creek Aruba. Sr Gielen ta continua “Nos ta 
sumamente orguyoso pa no solamente ofrece un experencia 
exceptional pero alabes por conecta cu e pioneronan pa por 
mira con y kico mas lo por haci pa por sostene nan metanan. 
Nos ta sinti nos mes honra pa por ofrece e pueblo di Aruba 
un anochi inolvidabel unda nos ta duna bek, y celebra hunto 
cu nos comunidad di Aruba.” 


Wind Creek Aruba ta invita pueblo di Aruba 
pa vota pa nan organisacion local preferi 


Un Anochi, Un Mesa, Bo voto ta conta pa yuda organisacionnan local gana 

PAN 
American 
Health 
Organization/World 
Health 
Organization (PAHO/WHO) riba 8 di februari y 20 di october 
2023 a bin ta alerta riba aumento di casonan di Measles. 
Esaki a bin ta sosode despues di añanan di reduccion den 
cobertura (%) di vacunacion contra Measles globalmente. 


E Pandemia di COVID-19 a haci cu hopi mucha mundi- 
almente a wordo stroba pa ricibi nan vacunanan regular 
contra e diferente malesanan di mucha manera entre otro 
e vacuna di MMR1 y MMR2 cu ta proteha conta Measles, 
Mumps y Rubella. Esaki ta e motibo cu casonan di Measles 
rond mundo den 2022 a aumenta cu 18% compara cu aña 
2021, den aña 2023 casonan di Measles a aumenta cu 
64% compara cu aña 2022 y den aña 2024 e casonan rond 
mundo ta sigui subi y poco poco ta yegando mas cerca di 
Aruba tambe. 


Measles of manera nos ta yame “Sarampi” ta un di e male- 
sanan mas contagioso cu ta existi y ta wordo causa pa e 
virus di sarampi. E virus aki ta transmiti su mes hopi facil 
via aire na momento cu e persona infecta ta tosa of nister. 


Atraves di nanishi, boca of wowo e virus ta drenta e curpa, 
ta afecta e sistema respiratorio y despues ta plama den ful 
e curpa ocasionando keintura, tos, nanishi ta core y rash 
riba ful e curpa. E malesa por afecta hende di tur edad y 
ocasiona complicacion severo y hasta morto. 


Teniendo na cuenta cu Aruba ta ricibi hopi turista for di 
diferente continente y pais no por descarta cu Aruba por 
haya caso importa di Measles tambe na cualkier momento. 
E continente Americano di unda Aruba ta haya hopi turista 
ta raportando 206 caso, Europa tin 695 caso confirma te cu 
maart 2024 y den region Caribe tin 2 caso confirma reci- 
entemente. 


Departamento di Salud Pubico ta sigui monitor e desaroyo 
mundial aki di cerca y ta continua cu reunionnan cu dife- 
rente partnernan pa traha riba un plan pa mitiga of reduci 
transmision di Measles. Den e siguiente dianan DVG lo bay 
ta informando comunidad mas riba e desaroyonan rond di 
e virus aki y e pasonan cu Aruba ta tumando pa prepara pa 
cu esaki. 


Resumen di casonan di 
Measles (sarampi) rond mundo 

De Minister van Algemene Zaken, Innovatie, Overheidsorganisatie, 
Infrastructuur en Ruimtelijke Ordening is voornemens in het 
openbaar aan te besteden. 


Het project: 
“Levering van werkkleding ten behoeve van Dienst Openbare 
Werken voor het jaar 2024 en 2025 ”. 


Volgens bestek D.O.W. -nr. 4, dj. 2024 


Korte omschrijving van het werk: Levering van werkkleding (Uniform) 
ten behoeve van Dienst Openbare Werken voor het jaar 2020. 


Het bestek is vanaf 24 mei 2024 verkrijgbaar bij het secretariaat van de 
Directie van D.O.W. (op de 2e verdieping) tegen betaling van 
Afl. 350,00. 
De betaling moet worden voldaan door middel van Pinpas bij de kassier 
van de Dienst voor Openbare Werken DOW (Infra gebouw, begane 
grond) te Sabana Blanco 68. 


Inlichtingen worden verstrekt op 28 mei 2024 om 10.00 v.m. in de grote 
vergaderzaal (1ste verdieping) van de DOW te Sabana Blanco 68. 


De Nota van Inlichtingen wordt vastgesteld op 31 mei 2024 en is vanaf 
die dag verkrijgbaar bij het secretariaat. 
De openbare aanbesteding vindt plaats op 21 juni 2024 om 11.00 v.m. 
op het kantoor van de Directeur van de Dienst voor Openbare Werken te 
Sabana Blanco 68. 


De inschrijver moet bij zijn inschrijving de volgende vereisten 
overleggen: 
1.Bewijs van inschrijving bij de Kamer van Koophandel. 


Inschrijving dient te geschieden op het aan het bestek toegevoegde en 
gewaarmerkte inschrijvingsbiljet. 


CONFIANSA y transparencia ta importante y pues 
un bes mas Horacio Oduber Hospital ta comparti 
cu comunidad di Aruba e cifranan pa loke ta luna di 
april 2024. E cifranan aki di HOH Aruba ta un indi- 
cacion di cuanto pashent Hospital ta atende mensu- 
almente, e promedio di estadia di pashent na HOH, 
cuanto operacion ta tuma luga, cuanto test diagnos- 
tico departamento di radiologia ta haci y mas. 


Orario di servicio diabierna 31 mei 2024 


En conneccion cu un reunion obligatorio pa su 
empleadonan, Banco Central di Aruba (BCA) ta 
informa cu e lo ta sera pa publico dia 31 mei 2024 entre 
8:30 di mainta pa 12:30 di merdia. BCA lo ta habri 
bek na e horario usual parti atardi entre 1:00 di merdia 
pa 5:00 di atardi. 


Aruba, 24 mei 2024 
Banco Central di Aruba 


HOH ta presenta cifra mensual pa luna di april 2024 


11.263 persona a bishita LABHOH pa 
haci nan test diagnostico na april 


Na maart a hospitalisa 780 pashent y na april esaki a subi pa 828 pashent. 
Interesante pa analisa ta cu di e 828 pashent admiti un 32,4% tabata admision 
planea. E promedio di duracion admiti na HOH na luna di april tabata 4,4 dia 
cual ta mas halto cu na maart (4,1 dia). Na april ocupacion di cama un bes 
mas a subi pa 93,7% cual ta 8,8% mas halto cu na luna di maart. Un total di 
577 operacion a tuma luga den nos salanan di operacion cu ta mas cu na luna 
di maart (514 operacion). Tin mas hospitalisacion na luna di april manera ya 
menciona y pues por mira esaki como un indicacion cu e cifra di operacion 
tambe ta subi automaticamente. 


Departamento di Emergencia a atende na luna di april 2704 pashent cual 
41,3% di pashent no tabata rekeri cuido di emergencia. 
A nace na luna di april 45 baby mucha homber y 25 baby mucha muhe (total 
80 baby). Y na april Bloedbank Aruba a ricibi un total di 193 donacion di 
sanger. 


Specialistanan den servicio di Hospital a haci un total di 7087 consulta cu 
pashent cu ta 296 consulta mas cu na luna di maart y 732 consulta mas cu 
na luna di februari. Departamento di radiologia a haci un total di 3970 test 
manera CT scan, MRI, echo y mas. E cifra aki ta mas abou cu na luna di maart 
mirando cu durante april mester a muda algun test di radiologia en conexion 
cu trabounan di construccion cu ta andando na Hospital. Un total di 11263 
persona a bishita LABHOH na luna di april pa haci nan test diagnostico. Y na 
luna di april un total di 791 pashent a sali for di Hospital y regresa nan cas. 


Hospital ta gradici tur 1200 empleado pa nan esfuerso continuo y ta recorda 
comunidad cu den cualkier momento no lubida cu HOH semper t’ey! 

E siman aki Minister Geoffrey Wever a reuni cu bestuur di Aruba Fair Trade 
Authority (AFTA) relaciona cu varios topico. Entre otro, AFTA a presenta na 
Minister Wever nan jaarverslag incluyendo e jaarrekening di e prome aña 
di AFTA y tambe e bestuursreglement. Den e reunion entre Minister Wever 
y bestuur di AFTA tambe a intercambia di pensamento over mencion reci- 
entemente di AFTA y e critica riba Setar N.V. door di Comerciantenan Uni 
Aruba (CUA) den medionan di comunicacion. 


AFTA a wordo institui door di Minister Wever y a bira operacional 1 di 
januari 2024 cu e meta pa promove competencia husto entre empresanan. 


Minister Geoffrey Wever a ricibi e jaarverslag 2023 di AFTA 


E ley di competencia husto (mededingsveror- 
dening) tambe a drenta na vigor 1 di januari 
2024 y por ehempel ta prohibi pa tin cartel 
of otro acuerdonan entre comerciantenan cu 
ta perhudica competencia husto. AFTA ta un 
entidad cu ta opera independiente di gobierno 
di Aruba cu tin su mesun autoridad y tools pa 
actua. 
E bestuur di AFTA ta consisti di Sr. Roly Sint 
Jago como presidente, Sr. M. Snoep y Sr. 
M.Visser como miembro. Sr. Snoep ta tambe 
presidente di e autoridad di competencia husto 
na Hulanda cu ta ACM. 


“Mi ta sumamente contento cu AFTA ta opera- 
cional y mi ta sigur cu AFTA su trabow lo bai 
conduci na prijsnan mas competitivo y tambe 
miho servicio pa nos ciudadanonan. Casi 
tur pais moderno tin un autoridad di compe- 
tencia husto y awo Aruba por ta orguyoso cu 
nos tambe tin uno. A keda demostra den hopi 
pais unda un autoridad di competencia husto a 
wordo introduci cu prijsnan a baha y servicio a 
mehora”, segun Minister Geoffrey Wever. 


“E proximo paso ta pa finalisa e ley cu ta agrega 
consumentenbescherming, pues proteccion di 
consumidor, na e autoridad legal di AFTA. E ley 
ta den su fase final y lo tin un impacto suma- 
mente positivo pa tur consumidor na Aruba. Mi 
ta kere cu prome cu aña 2024 caba e ley aki lo 
ta aproba”, segun Minister Wever. 


Si bo persona kier sa mas di e tareanan di AFTA 
por bishita nan website www.afta.aw 

ARUBA un biaha mas ta wordo dignamente representa pa Aruba 
Tourism Authority (A.T.A.), AHATA y otro socionan den turismo durante 
Caribbean Travel Marketplace 2024, e conferencia di turismo di mas 
grandi y importante di Caribe. E evento di e aña aki a tuma luga na 
Montego Bay, Jamaica caminda cu a conta cu 1200 delegado di mas di 
45 destinacion den Caribe, di entre otro, Anguilla, Antigua and Barbuda, 
Bahamas, Barbados, Belize, Cayman Islands, Curaçao, Jamaica, St. 
Kitts and Nevis, St. Lucia, Saint-Martin, Sint Maarten, Trinidad and 
Tobago, Turks and Caicos Islands, U.S. Virgin Islands y mas, incluso 
pais Aruba. E edicion di e aña aki tabata esun di mas grandi despues 
di e pandemia. 
E siman a habri cu ceremonia di Destination Resilience Award 2024, un 
premio cu ta enfoca riba resiliencia di un pais. 


Na 2022, Aruba a gana e premio maximo pa e maneho cu a hiba durante 
pandemia COVID-19. E aña aki, A.T.A. a forma parti di e contienda 
enfocando riba e transformacion di Fundacion Parke Nacional Aruba 
(FPNA) pa Aruba Conservation Foundation (ACF) como un organisacion 
moderno di maneho di conservacion. Cu esaki Aruba ta enfoca tambe 
riba e necesidad pa conserva medio ambiente di Aruba. Ta di menciona 
cu Aruba tabata un finalista pa bay cu e reconocemento aki hunto cu 
Bahamas y Puerto Rico, caminda cu Bahamas a resulta e ganado abso- 
luto di e premio. 


A.T.A. ta probecha pa felicita De Palm Tours tambe cu a ricibi premio 
di ‘Highest Customer Satisfaction’ pa 2023, otorga na nan pa JetBlue 
Vacations. 


Presente durante di CHTA tabata e delegacion di Aruba cu a consisti di 
Ronella Croes CEO A.T.A., Sanju Luidens Chief Marketing Officer, Sjeidy 
Dijkhoff Feliciano Area Director NA, y Tisa La Sorte CEO AHATA, cu a 
atende e diferente reunionnan planea durante di e conferencia. 


Durante reunionnan a papia di locual cu por spera di e mercado 
Mericano y Canades, entre otro. 
Aki por remarca cu pa Aruba, despues di a conoce cuater prome 
lunanan fuerte pa 2024 di mercado Mericano y Canades, caminda 
cu Norte America a subi cu 17.9%, por lo general ta anticipa cu e 
tendencia aki por keda pa restante di aña, teniendo na cuenta cu algun 
luna tin mester di mas atencion cu otro. Ta pa es motibo cu ta mira e 
importancia pa atende e reunionnan importante aki, mirando cu esaki 
ta permiti pa ahusta strategia unda mester. 


Na mesun momento, mester keda alerta tambe pa cu eleccionnan na 
Merca cu lo por afecta e demanda pa biahe conforme comportacion di 
e consumidor cu por eherce mas cautela pa cu compranan di biahe, 
incluso biahe pa Aruba. 


Durante di e reunionnan, e delegacion di Aruba a presenta actuali- 
sacion di diferente desaroyo, strategia, eventonan, iniciativanan rela- 
ciona cu sostenibilidad, y uzo di tecnologia cu lo yuda den posiciona 
Aruba y cu lo yuda bishitantenan di e isla plania nan experiencia riba e 
isla. Alabes, a comparti rendimento y resultadonan cu otro, ambos di 
banda di Aruba y di banda di nos socionan internacional. 


Topiconan cu a cubri y cu a publica pa medio di un relato di prensa 
internacional mara na e conferencia a inclui; introduccion di myAruba 
Assistant, un asistente di biahe fomenta pa “Artificial Intelligence” (AI) 


cu ta disponibel riba sitio web Aruba.com y WhatsApp. Un herment cu 
a wordo diseña pa provee recomendacion 24/7 di Aruba. E myAruba 
Assistant ta responde na un manera rapido cu recomendacion specifico. 


Pa loke ta trata conservacion y preservacion di nos medio ambiente, 
Aruba a presenta su enfoke creciente na bienestar di e isla cu anuncio 
di Aruba Conservation Foundation (ACF), señalando aki cu actual- 
mente 25% di e isla ta protegi. Banda di esaki, ACF ta encarga tambe 
cu maneho di cuater area maritimo. 


Durante di e evento a presenta un actualisacion di desaroyo di producto 
cu introduccion di St. Regis Palm Beach Resort como un hotel 5 strea, 
Iberostar Grand dilanti di Eagle Beach, expansion di Hilton Aruba 
Caribbean Resort & Casino cu un toren nobo cu lo ofrece producto 
eleva di restaurant y bar. Alabes, futuro renobacion di toren existente 
pa eleva e propiedad den su totalidad. Por ultimo, introduccion tambe 
di Secrets Resorts & Spa cu lo debuta Secrets Baby Beach. 


Pa locual ta trata eventonan riba e isla cu ta wordo utilisa como promo- 
cion, a enfoca riba e famoso KLM Marathon cu ta celebrando e di 
seis edicion na juni 2024. Un evento cu ta wordo afilia y certifica pa 
Association of International Marathons and Distance Races. A intro- 
duci e evento nobo di Relaxathon cu lo tuma luga na juni 2024, y cu lo 
wordo presenta pa un atleta renombra cu a obtene 5 medaya Olimpico. 
E evento aki lo bira e prome competencia den e categoria di relahacion 
den Caribe. 


Alabes a promove e di seis edicion di Aruba I Do cu lo tuma luga 
na augustus 2024. Un evento caminda cu parehanan lo renoba nan 
compromiso matrimonial den un atmosfera romantico riba e isla. 
E aña aki a introduci tambe un evento culinario nobo cu Aruba lo 
organisa riba e isla cu lo tuma luga na october 2024. Un evento cu lo 
ilustra e variedad culinario atraves di un evento interactivo cu chefnan 
renombra di Aruba y chefnan renombra internacional. 


Sin laga afo, a promove Aruba Open Beach Tennis cu lo tuma luga den 
november 2024. 
A.T.A. ta hopi satisfecho cu e prestacion durante di Caribbean Travel 
Marketplace 2024 y ta gradici e delegacion di Aruba pa nan sosten y 
pa un siman productivo. 


Aruba presente n’e di 42 edicion di Caribbean Travel Marketplace 

CU regularidad seccion Warenkeuring 
en Hygiëne (DWH) di Departamento 
di Salud Publico  ta haci su control 
di higiena y certificado di salud riba 
supermarket y den sector di “food and 
beverage”. Esaki pa garantisa alimento 
di calidad y tambe proteha comunidad 
di malesanan transmiti di hende pa 
hende pa medio di alimento. 


Esaki t’e motibo pakico tur persona cu 
ta traha cu alimento y bebida mester 
tin un certificado di salud valido na 
momento di DWH su personal pasa pa 
controla.  


Pa sector di “food and beverage” e 
exigencia aki no ta nada nobo. DVG 
ta informa cu esnan cu no cumpli cu 
ley y permiti empleado maniobra cu 


alimento pa consumidor sin un certi- 
ficado di salud valido lo por confronta 
un situacion hopi fastioso ora DWH 
pasa haci control. E chens ta grandi 
cu e establecimento por wordo cera 
y no por habri bek tanten cu no tin 
empleado cu certificado di salud valido 
pa haci e trabou.  


Si e control di DWH tuma luga ariba un 
diabierna y encontra cu e trahadonan 
no tin nan certificado di salud na ordo, 
e establecimento por pasa henter 
weekend cera.  


Pa 
evita 
cu 
DWH 
mester 
cera 
negoshinan, DVG ta recorda tur super- 
market y sector di “food and beverage” 
pa cumpli cu tur regla di higiena y e 
leynan manera e.o. esun cu ta prescribi 


cu tur persona cu ta bende cuminda y/ 
of bebida mester tin nan certificado di 
salud na ordo. 


No warda te ora DWH yega den bo esta- 
blecimento pa controla pa core manda 
empleadonan bay saca nan certi- 
ficado di salud. Pa aplica of renoba un 
certificado di salud tin un proceso pa 
encamina di cual tin aproximadamente 
10 dia di trabou prome cu e keda cla. 
Pa evita un situacion no desea ora 
personal di DWH presenta pa haci nan 
inspeccion, ban cumpli cu ley.  


DVG ta recorda sector di horeca 


Control riba aspecto di higiena ta continua 

FUNDACION Cas Marie a pasa pa un bishita na Ministerio di Adulto Mayor 
awe 23 di mei 2024. Durante e reunion a concretisa 1 di juli 2024 como 
e fecha pa habri e segundo filial di Cas Marie, e biaha aki den districto di 
Santa Cruz. Asina nombra “Cas di Mama Ties” lo forma parti di e proyecto 
Pasadia como un partner di e Ministerio di Adulto Mayor. 


Ministerio di Adulto Mayor ta felicita 
Cas Marie cu nan segundo filial 


Pasadia ta e nomber di e facilidadnan unda 
cu adulto mayor lo por bin pasa nan dia y 
disfruta di un ambiente social y activo. Pues 
for di oranan di mainta te cu final di atardi 
adultonan di 60+ ta bon bini pa tuma parti 
den actividadnan, combersa of simplemente 
relaha. 


Proyecto Pasadia lo sirbi manera un gran 
alivio na nos sistema di cuido atendiendo un 
grupo grandi riba lista di espera di SABA y 
den futuro pa adulto mayor cu kier mantene 
nan mes fisica- y socialmente activo. 


Ja caba Ministerio di Ministerio di Adulto Mayor 
ta trahando di cerca cu instancia di Cas Marie 
pa asina por a sostene e extension di orario di 
servicio. Pa medio di e sosten financiero, Cas 
Marie na Savaneta awor ta operacional cinco 
dia pa siman y por atende cu mas cliente. 


Mirando cu e cantidad di persona cu demencia 
ta creciendo rapidamente aki na Aruba, e 
fundacion a mira e necesidad pa amplia 
nan capacidad pa asina nan por cumpli cu e 
demanda. 


Adicionalmente, Cas Marie ta haciendo un 
tremendo trabou pa yuda conscientisa comu- 
nidad riba e señalnan di Alzheimers. Ademas, 
e fundacion ta yuda ondersteun mantel- 
zorgers pa asina por sa kico ta spera y con pa 
adapta na tur fase di e malesa. 


Un persona cu tin Alzheimer no sa cu e tin’e, 
ni tampoco kier lubida. Nan por lubida deta- 
yenan, pero nan no ta lubida sentimento. Ban 
trata nos sernan keri cu cariño. Mas hasta 
si nan cuminsa lubida. Nos lo sigui traha pa 
trece mas cuido y asistencia pa nos adul- 
tonan mayor, incluyendo esnan cu problema 
di demencia/alzheimer. 


“Trahando hunto nos ta logra nos meta y 
vision,” Minister Arends ta felicita e ekipo di 
Cas Marie pa tur nan esfuerso. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES 
WITH VARIOUS BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 


GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 
DOORMAN / DOOR LADY (PART TIME) 


DEFENSA Region Caribe Hulandes a participa 
cu mas di 100 Militar Hulandes y di Corsou n’e 
training Internacional “Tradewinds”. E eher- 
cicio a tuma luga di 4 te 16 di mei na Barbados, 
entre otro como preparacion p’e temporada 
binidero di horcan y pa reforsa colaboracion 
Internacional. 
Hunto cu entre otro Estados Unidos, Canada, 
Fransia y diferente pais di Caribe, Defensa 
Region Caribe Hulandes a participa n’e eher- 
cicio “Tradewinds” na Barbados. Cu un total 
di 26 pais participante y mas cu 1.000 militar, 
dos siman largo a inverti den e colaboracion 
Internacional. 
E aña aki e enfoke di e ehercicio tabata riba 
yudansa humanitario, e lucha contra di 
desaster y entrenamento contra menasanan 
cu Region Caribe lo por haya su mes envolvi 
den dje den futuro. 


Pues e Mariniernan entre otro a realisa eher- 
cicionan di abordahe, en cooperacion cu 
Militarnan Mexicano; Militarnan di Corsou a 
realisa hunto cu Militarnan Mericano, opera- 
cionnan den zonanan urbano y Zr.Ms. Pelicaan 
a haci ehercicionan di maniobra, hunto cu entre 
otro Navenan di Marina di Santo Domingo, 
Canada y Francia. 
Defensa Region Caribe Hulandes a participa 
na “Tradewinds’ cu Militarnan di Corsou, 
barco Patruyero Zr.Ms. Pelicaan, Mariniernan 
di Escuadron di Marina Aruba, Mariniernan 
di Destacamento Sint Maarten y gruponan di 
boto tanto di Aruba como Corsou.  
Defensa ta train varios biaha pa aña pa yudansa 
di emergencia durante horcan. Asina ademas 
di e ehercicio “Tradewinds” na September 
durante e temporada di horcan, tambe e eher- 
cicio “Windward Express” ta tuma luga na 
Islanan Ariba. 
Cu yudansa di e sorto di ehercicionan aki 
Defensa ta prepara pa dunamento di yudansa 
den emergencia (humano) na momento cu 
esaki ta necesario. 


Defensa Region Caribe ta brinda colaboracion 
Internacional durante training “Tradewinds” 

DIAMARS 21 di mei, Prome Minister a 
reuni cu Directora di Departamento di 
Recurso Humano (DRH), señora Omaira 
Lares. Aki a trata topiconan entre otro 
riba e diferente proyectonan andando 
pa hisa eficiencia den aparato guber- 
namental, reorganisacion, structura di 
salario y sistema di evaluacion. 


Den e Relato Anual 2023 di e ministerio 
Prome Minister Evelyn Wever-Croes 
tin un paragraf di e Departamento di 
Recurso Humano (DRH) na unda ta 
duna informacion riba varios tema 
cu a wordo discuti den e reunion di 
diamars mainta pa e maneho di aña 
2023. P’esnan cu ainda no a lesa 
Relato Anual 2023, por lesa esaki riba 
website di BUVO of via e plataforma di 
issuu: 
https://issuu.com/gabinetew- 


evercroesaruba/docs/jaarverslag_ 
algemene_zaken_2023 


Gobierno di Aruba hunto cu DRH lo 


sigui traha riba e plannan proyecta 
pa 2024 riba e temanan menciona y 
garantisa un aparato gubernamental 
mas eficiente. 


Prome Minister ta reuni cu Departamento di Recurso Humano 

MIENTRAS violencia ta persisti na Gaza y West Bank, e soño di un 
Estado Palestino ta parce mas y mas leu. A pesar di esaki, varios 
pais Europeo recientemente a tuma medida formal pa reconoce 
Palestina como un Estado. Paisnan manera Irlanda, Spaña y 
Noruega a tuma e paso significativo aki, aumentando presion riba 
otro nacionnan Europeo manera Reino Uni, Francia y Alemania pa 
sigui nan ehempel. 


“Esaki ta sumamente significativo”, un diplomatico Arabe a bisa. 
“E ta refleha e frustracion Europeo cu e posicion di e gobierno di 
Israel pa scucha y ta presiona UE pa sigui su ehempel.”Sinembargo, 
e ministernan Israeli ta argumenta cu e reconocemento aki por 
encurasha Hamas y recompensa terorismo, reduciendo ainda 
mas e perspectivanan di negocia un acuerdo. 


N’e momentonan aki, alrededor di 139 pais ta reconoce formal- 
mente un Estado Palestino. Dia 10 di mei, 143 di e 193 miem- 
bronan di Asamblea General di N.U. a vota na fabor di e 
candidatura di Palestina pa ta miembro completo di N.U., un priv- 
ilegio reserva pa e Estadonan. Aunke Palestina tin un status di 
observador mehora na NU, e no tin derecho di voto. Tambe e 
ta wordo reconoci pa organisacionnan internacional manera Liga 
Arabe y e Organisacion di Cooperacion Islamico. 


Un minoria di paisnan Europeo, incluyendo Hungria, Polonia y 
Suecia, ya ta reconoce un Estado Palestino, ya cu nan a adopta 
e postura aki na 1988. Sinembargo, hopi nacionnan occidental, 
particularmente Merca, ta insisti cu reconocimento mester ta 


solamente parti di un solucion politico mas amplio y di largo 
plaso conoci como e “solucion di dos estado”. E enfoke aki ta sali 
di e punto di bista cu tanto Israel como Palestina lo establece nan 
propio estado cu fronteranan defini. 


Irlanda, Spaña y Norwega ta argumenta cu reconocemento inme- 
diato por pone un proceso politico den movecion, impulsa den 
parti pa presionnan politico domestico. Anteriormente, hopi pais 
occidental tabata mira e status di un Estado Palestino como un 
recompensa pa un acuerdo final di paz. Sinembargo, figuranan 
manera e Secretario di Relacionnan Externo di Reino Uni, Lord 
Cameron, ta sugeri awor cu un reconocemento tempran por 
impulsa den direccion di un acuerdo. 
A pesar di e movecionnan aki, e impacto practico pa e Palestinonan 
ta keda limita. Asuntonan relaciona cu frontera, capital y e pasonan 
preliminar pa tur dos banda ta keda sin resolve. Mientras mas 
paisnan Europeo awor ta apoya e status di un Estado Palestino, 
ta poco probabel cu e realidad diario di e Palestinonan lo cambia 
significativamente den un futuro cercano. 


Nacionnan Europeo ta reconoce Estado 
Palestino den medio di conflicto continuo 

FISCALNAN Mericano ta buscando un sentencia di prizon di cinco pa 
shete aña pa Ryan Salame, un ex-ehecutivo di e intercambio di criptomo- 
neda FTX cu a cay. Na maart, e fundado di FTX, Sam Bankman-Fried, a ser 
sentencia na 25 aña di prizon. 


FTX a colaps na fin di 2022 despues cu el a wordo someti na scutinio ora 
clientenan no por a haya acceso na nan fondonan. A haya cu e intercambio 


Ehecutivo di FTX Ryan Salame 
enfrentando posibel sentencia di prizon 


a desvia biyones di dollar pa su fondo di inver- 
sion, Alameda, cu a wordo uza pa inversionnan 
di riesgo halto. 


Salame, kende tabata un ehecutivo di e filial 
di FTX, a hunga un papel crucial den e escan- 
dalo. Segun oficialnan di corte Mericano, el 
a permiti deposito di cliente via un cuenta 
bancario Mericano, cu e no tabata autorisa pa 
haci. 


Abogadonan di Salame ta boga pa un sentencia 
mas indulgente di te cu un aña y mey. Nan ta 
argumenta cu Salame tabata e prome cu a 
expone e fraude na FTX, sugiriendo cu mester 
tene cuenta cu su cooperacion. 


Salame ta e prome ehecutivo cu ta enfrenta un 
sentencia despues di e condena di e fundado 
di FTX y ex director ehecutivo Bankman-Fried, 
kende a wordo sentencia na 25 aña na maart. 
Bankman-Fried ta apelando su sentencia. 


E caida di FTX a marca un evento significativo 
den e mundo di criptomoneda, sacudiendo e 
confiansa di inversionistanan y destacando e 
riesgonan asocia cu e industria relativamente 
no regula. E huicio y sentencia di ehecu- 
tivonan clave manera Salame y Bankman- 
Fried ta wordo considera crucial den e 
esfuerso continuo pa hiba e responsabilidad 
na e sector. 


Mientras e procedimentonan legal ta sigui, e 
comunidad financiero ta mira di cerca, recon- 
ociendo e posibel implicacion p’e practicanan 
regulado y proteccion di inversionistanan den 
futuro di e intercambio di criptomoneda. 


Like & Follow 
nos riba Facebook 

VIOLENCIA a aumenta den zuidoost di Colombia dialuna, 
cu e explosion di un bomba na Jamundí cu a herida seis 
persona y un atake insurgente riba un stacion di polis na 
Morales cu a resulta den morto di por lo menos dos oficial, 
polis a informa. 


E gobierno Colombiano a culpa e incidentenan aki 
na FARC-EMC, un grupo rebelde di e Forsanan Arma 
Revolucionario di Colombia cu a nenga di firma e acuerdo 
di paz na 2016, cu a conduci na desmobilisacion di mas di 
14,000 rebelde. 


Lidera pa comandante Iván Mordisco, e fraction occidental 
di FARC-EMC a distancia recientemente for di nan contratis- 
tanan oriental, cu ta sigui participa den combersacionnan 
di paz cu e gobierno. E faccion aki a retira for di e nego- 
ciacionnan na april y desde e momento ey a intensifica e 
atake contra obhetivo militar y policial, incluyendo un bomba 
riba caminda ayera cu a mata un mucha di 11 aña. 


Elizabeth Dickinson, analista di Colombia den International 
Crisis Group, a bisa cu e atakenan di dialuna ta ilustra e 
intento di e faccion pa afirma su mes desafiando directa- 
mente e estado. “E division den e EMC ta real y probable- 
mente permanente”, el a bisa. “Nos ta dirigi nos mes na un 
situacion di atomisacion y fragmentacion den e conflicto, cu 
tin implicacion significativo p’e civilnan.” 


Cu un estimacion di 5.000 combatiente, EMC ta e di tres 
grupo arma mas grandi di Colombia, despues di Autodefensas 
Gaitanistas y e Ehercito di Liberacion Nacional. 


Desde cu el a asumi e cargo, presidente Gustavo Petro a 
purba negocia paz cu e resto di faccionnan rebelde di 
Colombia bou di un strategia conoci como “paz total”. Su 
administracion a sigura cesamento di candela cu algun 
grupo y a inicia combersacion riba programanan di desa- 
royo y reforma rural. Sinembargo, expertonan ta bisa cu e 
resultadonan tabata mixto. 


Mientras cu e cese di candela a reduci e enfrentamento directo 
entre e militarnan y e gruponan arma, actividadnan crim- 
inal manera secuestro, extorsion y reclutamento di mucha a 
aumenta. Gruponan rebelde, incluyendo FARC-EMC, ta sigui 
controla e areanan rural y ta beneficia di mineria ilegal y 
narcotrafico, cu ta complica esfuersonan pa logra un paz y 
stabilidad duradero. 


Violencia ta aumenta den zuidoost di Colombia 
mientras rebeldenan di FARC-EMC ta lansa atake 

DIARANSON anochi, Arubaanse Voetbal Bond a haci oficial e lista di 
hungado cu lo cuminsa e ciclo mundialista 2026 pa Pais Aruba. Miembro 
di directiva Raymbert Bikker, hunto cu Bonds Coach Marvic Bermudez y 
team manager Steve Escalona tawata presente pa haci e anuncio impor- 
tante aki. E lista ta consisti di 23 hungado di cual tin 3 keeper, 8 defensa, 
6 medio campista y 6 delantero. 


E lista ta como lo siguiente 
Keepers: Matthew Lentink, Jahmani Eisden, Jostan Maduro 
Defensa: Fernando Lewis, Darryl Baly, Diederick Luydens, Nickelson Paul, 
Sandro Staal, Kymani Nedd, Ashton Charles, Mark Jacobs 
Medio Campo: Jonathan Richard, Walter Bennett, Steven Melchor Rua, 
Isai Merselia, Shivay Wadhwani, Rovien Ostiana 
Delantero: Terence Groothusen, Jayden Kruydehof, Benjamin Maria, Tyron 
Perret Gentil, Jeremy Van Uunen, Conner Van Kilsdonk. 


Futbol Clasificacion Mundial 2026 


Aruba ta haci oficial su lista di hungado 
p’e wega contra Corsou y St. Lucia 


Aruba ta den grupo C hunto cu Barbados, 
Corsou, Haiti y St. Lucia. Aruba lo ta 
hungando su prome wega dia 8 di juni 2024 
den Compleho Deportivo Guillermo Trinidad 
na Dakota contra nos Hermana isla Corsou y 
despues lo biaha pa Barbados pa hunga dia 
11 contra e seleccion di St. Lucia. 


Coach Marvic Bermudez ta consciente cu 
Corsou ta yegando riba un bon nivel y ta 
riba e puesto 92 di e Ranking di FIFA. Tur 23 
hungado cu seleccion Corsou ta biniendo cu 
ne ta hunga profesional na Hulanda y tambe 
ta bou direccion tecnico di e legendario coach 
Hulandes Dick Advocaat. Den mesun rosea 
Coach Marvic Bermudez ta bisa cu Aruba 
por saca un resultado positivo, pero tur cos 
mester ta perfecto e dia ey, e hungadonan, e 
coaching staff, y e fanaticada lo mester yega 
pa apoya e muchanan, vooral den e ultimo 
parti di e wega, ta bay ta importante e apoyo 
di e publico. 


Ultimo biaha cu Aruba a topa Corsou tawata 
na 2015 den e Torneo ABCS. Historicamente 
Aruba y Corsou a topa otro 3 biaha, ambos 
ganando un wega y un empate. Corsou por 
t’e miho team riba papel, miho experiencia, 
miho tecnica, pero ora topa cu Aruba, akinan 
ta caminda estadistica ta stop di conta. E bala 
ta rondo y tur cos por pasa. Bin apoya Team 
Aruba dia 8 di juni. Busca bo ticket na Urataka 
Center, Oranjestad Gas Station y Pay.aw. 

E aña aki Aruba International Regatta lo tuma luga riba 
28, 29 y 30 di juni 2024, banda di Surfside beach patras 
di Neptali Henriquez Speeltuin. Esaki lo bira di diescuater 
edicion y preparacion ta den ful swing. 


Tin 14 clase di careda: Optimists, SailQube, F11, Beachcats, 
Sunfishes, Lasers, Yachts Racing, Yachts Live Aboard 
cruisers, y Yachts Multihulls, Miniatuurboats (30-35-40 
inch), Windsurfers y Kites. 


Invitadonan special tambe a bay na algun club di nabegado 
for di Boneiro y Corsou pa participa den Aruba su Regatta 
2024. 
A conoce ahustacion den fecha di Regatta pa optimalisa 
participacion di nabegadonan jong. Regatta awor ta tuma 
luga na final di aña escolar p’asina esnan jong por tin un aña 
di les completa y por finalisa e aña den algo leuk cu Regatta. 
ARF, Aruba Regatta Foundation su vision ta pa introduci mas 
hende na nabegacion y conecta nan mas cerca na natura- 
lesa y experiencianan di watersport sostenibel. Regatta ta 
desea di por yega na mas hopi hende jong cu ta posibel y 
introduci mas hende na e felicidad di nabegacion. 
Na 2023, 75 nabegadonan a participa den mas di cuarenta 
careda, durante dos dia yena cu accion, nan a haya 27 trofeo, 
specialmente diseña pa Regatta traha pa plastic recicla y 
palo. 
Pa 2024, Regatta su meta ta pa atrae mas cu 100 nabe- 
gadonan n’e Regatta Village banda di Surfside beach, den 
colaboracion cu un cantidad grandi di sponsor y partnernan 
generoso. 
Please check e portal aruba-regatta.org y sign in pa ricibi 
posts y mantene bo mes informa. 
2024 International Regatta su programa ta inclui dos dia 
di careda y happy hour na final di cada dia, cu Live music 


riba diasabra 29 di juni pa medio di Haerfen Pop Rock Blues 
Band, y diadomingo 30 di juni pa The Originalz Reggea Band. 
E publico ta invita pa bin wak e espectaculo riba awa, dal un 
bebida, relaha y curpa y mente anto corda kico di berdad ta 
un bida di isla. 


Aruba International Regatta den preparacion 
pa ranca sali cu su diescuater edicion 

PAPAYA Racing Team ta un ekipo cu 
ta competi na caredanan di auto chikito, 
miho conoci como Hot Wheels, desde 
2016. 


Despues di exitoso inauguracion di pista y 
caredanan di Hot Wheels na mei 2023 na 
Papaya Ranch, e peticion a bira uno grandi 
pa organisa un careda di Hot Wheels cate- 
goria Pick-up Stock y Stock Open 60 gram 
riba un pista un poco mas largo. 


Tur cos ta cla pa caredanan di Hot Wheels 
e fin di siman venidero na Papaya Ranch y 
cu un pista aun mas largo. 


Diabierna 24 mei 2024 di 7or pa 9or 
anochi lo tin inscripcion y diasabra 25 mei 
2024 pa 5or atardi caredanan di categoria 
Pick-up Stock lo start. Diadomingo 26 mei 
2024 pa 10or mainta lo tin caredanan di 
categoria Stock Open 60 gram. 


Pa cada categoria Papaya Racing lo tin 
trofeo, premio cash y hopi doorprizes 
danki na tur patrocinadonan. 


Papaya Racing ta invita un y tur pa asisti 
y apoya tur coredonan di Hot Wheels na 
Papaya Ranch y manera custumber lo tin 
bar y cushina bon surti. 


Papaya Racing tin careda di Hot Wheels cu pista mas largo 

E Indianapolis 500 di 2024, programa pa diadomingo, ta 
priminti emocion cu ocho ex-campeon y un intento unico di 
Double Header di Kyle Larson. Esaki ta loke bo por spera di 
e careda number 108 historico aki, cu lo keda transmiti pa 
12:45 p.m. ET via NBC y Peacock. 


E ambicioso dobel di Kyle Larson 
Kyle Larson tin como meta pa uni su mes na e grupo di piloto 
elite cu ta competi e Indianapolis 500 y e Coca-Cola 600 
riba e mesun dia. Larson, cu ta cuminsa di cinco na Indy 
500, ta enfrenta un schedule pisa, cu solamente dos ora pa 
biaha for di Indianapolis pa Charlotte. Indy 500 ta premira 
di ta termina rond di 4 p.m. ET, cu lo duna Larson sufici- 
ente tempo pa yega na Coca-Cola 600, cu ta cuminsa na 6 
p.m. ET. e clima por complica cosnan, ya cu ta pronostica 
tormentanan electrico. 


Kurt Busch tabata e ultimo piloto pa completa tur dos carera 
na 2014, y Tony Stewart ta keda e unico piloto pa completa 
e 600 vuelta den un dia, logrando e hazaña aki na 2001. 


Penske ta ambia su di 20 victoria 
Team Penske, cu 19 victoria historico den e Indianapolis 
500, ta buscando su di 20 triunfo despues di a sigura e 
prome tres luga di clasificacion. Josef Newgarden, e ganado 
di 2023, lo sali di tres, cu su compañeronan di ekipo Scott 
McLaughlin y Will power den prome fila. Esaki t’e prome 
‘front row sweep’ di Penske desde 1988. McLaughlin (+550), 


Newgarden (+600) y Power (+700) ta e faborito principal 
p’e careda di diadomingo. 


Chevrolet ta domina qualificacion 


E autonan cu motor Chevrolet a domina e calificacion, 
ocupando e ocho prome posicionnan. Mientras Chevy ta e 
faborito, Honda por sorprende den e careda. Scott Dixon 
(+1000) y Colton Herta (+1200) ta e contestante principal 
cu no ta Chevy. Herta a registra e buelta mas lihe den e 
practica di dialuna. 


Ganadonan Anterior Notabel 
E campo ta inclui varios campeon anterior: Will Power (2018), 
Josef Newgarden, Alexander Rossi (2016), Takuma Sato 
(2017, 2020), Ryan Hunter-Reay (2014), Helio Castroneves 
(cuater biaha) y Scott Dixon. Castroneves, cu ta cuminsa na 
puesto 20, ta ambia un di cinco victoria record. 


E calificacion dramatico di Marcus Ericsson 
E ganado di 2022, Marcus Ericsson, tabatin un ranking tenso, 
y finalmente a sigura puesto 32 despues di no a cualifica 
inicialmente y a crash durante e practica. Su intento final 
dramatico a derota e nobato Nolan Siegel for di e campo. 


E Indianapolis 500 di 2024 ta priminti accion di riesgo halto 
y storianan convincente, loke ta haci’e un evento imperdibel 
pa entusiastanan di careda. 


‘Higlights’ y Historia Clave Prome cu Indianapolis 500 2024 

SEGUN cu e fecha limite di cambio di 30 di juli 
ta yegando, e ekipo di MLB ta posicionando nan 
mes como cumprado of bendedo. E periodo aki ta 
mira hopi biaha un movecion di hungado, y varios 
bateado All-Star ta candidato principal pa un 
cambio di escenario. Aki ta sigui e cinco bateador 
mas grandi cu por haci un movecion e zomer aki. 


Alex Bregman di Houston Astros por ta un 
pieza comercial sorprendente si e temporada di 
Houston no cambia. A pesar di un mal comienso, 
Bregman, di 30 aña, a duna señal di recupera. 
Despues di a bringa c’un promedio di .189 den su 
prome 33 wega, ela bati .333 c’un OPS di 1.036 
den e siguiente 11 weganan. Si Astros no logra 
competi, su ultimo aña di control di e ekipo ta 
haci’e un meta atractivo p’e contendiente. 


Nolan Arenado, di St. Louis Cardinals, por busca 
un intercambio door di e prestacion abou prolonga 
di su ekipo. Cu tres aña y $74 miyon restante den 
su contract, e tercera base di 33 aña ta ansioso pa 
persigui un campeonato. E clausula completo di 
no cambio di arena ta permiti’e scoge su destino, 
loke ta haci’e un hungado hopi deseabel p’e ekipo 
cu ta busca pa reforsa su cuadro y liderazgo. 


J. D. Martínez, di New York Mets, ta sali como un 
posibel candidato pa cambio door di su contract 
di un aña y su prestacion constante. Bateando 
.312 c’un .821 OPS, Martínez tabata un bateador 
confiabel a pesar di e problemanan di Mets. Su 


MLB Trade Watch: 


E 5 miho bateado di All-Star Game cu 
probablemente lo ser cambia e zomer aki 


(Photo by F. Carter Smith) 


partida no lo molestia tanto e fanaticonan como intercambia e hungado fran- 
quicia Pete Alonso, loke lo haci Martinez un opcion practico pa Mets mientras 
nan ta busca pa reconstrui. 


Vladimir Guerrero Jr. di Toronto Blue Jays por beneficia di un comienso nobo. A 
pesar di ta un hungado clave, Guerrero su desempeño no a cumpli cu e expecta- 
tivanan. Cu solamente un aña restante den su contract prome cu agencia liber, 
un cambio por dun’e un ambiente nobo pa redescubri su forma di caliber MVP. 
Blue Jays, por probecha di e oportunidad aki pa reorganisa nan mes pa futuro. 


Jazz Chisholm di Miami Marlins ta un otro perspectiva comercial intrigante. Na 
26 aña, Chisholm su versatilidad y atletismo ta haci’e un opcion atractivo p’e 
contendiente. Ganando solamente 2.6 miyon e aña aki cu dos aña mas di arbi- 
trahe, e ta ofrece un balor excelente. Si e por keda saludabel, e wega dinamico 
y adaptabilidad di Chisholm por ta un impulso significativo pa cualkier ekipo cu 
ta busca di agrega energia hubenil na nan aliniacion. 


Mientras e fecha limite di cambio ta yegando, ta probabel cu e cinco bateado di e 
All-Star Game ta den centro di e discusionnan di cambio. Nan movecionnan por 
tin un impacto significativo riba e careda di playoff, loke lo haci cu e siguiente 
simannan lo ta critico p’e teamnan cu ta busca pa fortalece nan lista. 

E posibel expansion di NFL na un temporada regular di 18 
wega ta keda un tema di discusion, solamente tres tempo- 
rada despues cu e liga a pasa na un calendario di 17 wega. 
Comisionario Roger Goodell a reanima interes durante e 
siman di draft door di sugeri e posibilidad di agrega un wega 
di temporada regular di number 18 en cambio di reduci e 
weganan di pretemporada for di tres na dos. 


“Mi ta kere cu nos ta bon awor na 17 aña”, Goodell a bisa 
ESPN. “Pero tende, nos ta wak con nos ta sigui. Mi no ta 
fanatico di pretemporada. Mi no ta kere cu nos mester di 
tres [partido di pretemporada. Mi ta prefera di reemplasa 
un wega di pretemporada cu un wega di temporada regular 
cualkier dia. Esey ta solamente scoge pa calidad, no ta 
berdad? Si nos yega na 18 y dos, esey no ta algo iracional.” 


Sinembargo, den e reunionnan di e liga na Nashville, Goodell 
a splica cu e proposicion aki no ta inminente. El a enfatisa 
cu e liga ta explorando posibilidad di termino largo en bes di 
cambionan inmediato. E discusionnan tambe a inclui e posi- 
bilidad di un Super Bowl despues, alinia cu e fin di siman di 
dia di presidente y regla e calendario pa priorisa e weganan 
cu implicacion di post-temporada. 


“Mi no tabata tirando algo den halto cu nos ta pensando 
activamente riba dje awor”, Goodell a bisa. “Ta algo cu nos 
ta pensa den e contexto di largo plaso.” 


Preocupacionnan di salud y siguridad ta e criticanan prin- 


cipal di un calendario di 18 wega, particularmente sin un 
siman liber adicional. Tur cambio den e duracion di orario 
lo rekeri negociacion colectivo cu e sindicato di hungado. 
Consideracion financiero a haya prioridad riba preocupa- 
cionnan di salud den otro areanan di expansion, manera e 
lista creciente di weganan internacional di e liga. 


Na december, NFL a vota pa expande nan weganan inter- 
nacional for di cinco pa nuebe, incluyendo e prome wega 
na Sur America, programa pa Siman 1 entre Philadelphia 
Eagles y Green Bay Packers na São Paulo. 


E movecion aki ta refleha e presencia creciente di NFL riba 
diferente dia di siman, cu cuater ekipo programa pa hunga 
riba e diaranson e Pasco aki. 


Goodell a reconoce e criticanan aki durante e reunionnan 
di e liga, enfatisando e importancia di siguridad di e hunga- 
donan. El a enfatisa e medidanan di siguridad reciente, 
manera cambionan den e hip-drop tackles y e reglanan di 
kickoff. Opinion y analisis di NFLPA lo influencia significa- 
tivamente cualkier decision cu ta trata un temporada di 18 
wega. 


Opinion di fanatico tambe lo hunga un rol crucial. “Sigurando 
cu nos ta haciendo tur loke ta posibel pa duna nos fanati- 
conan loke nan kier”, Goodell a bisa. “Nan obviamente kier 
mas futbol. Pero mi no ta sigur si nan kier mas futbol di 
pretemporada.” 


Roger Goodell ta splica e comentarionan tocante e 
posibel expansion di NFL na un Calendario di 18 Wega 

RIBA 17 di mei ultimo, Departamento di Asuntonan Economico, 
Comercio y Industria mediante su unit Iniciativa pa Desaroyo 
di Empresa Arubano (IDEA), a culmina e proyecto di “Sport 
Entrepreneurship” cu un bunita ceremonia di entregamento di 
certificado na e participantenan. 


Esaki a tuma luga den presencia di Minister di Economia, 
Comunicacion y Desaroyo Sostenibel, sr. Geoffrey Wever; Minister 
di Enseñansa y Deporte, sr. Endy Croes; Vicepresidente di 
Comitee Olimpico Internacional, sra. Nicole Hoevertsz, y tambe 
Directora Suplente di Departamento di Asuntonan Economico, 
srta. Judesca Briceño. 


E tayernan aki a inicia dia 30 october 2023 y a culmina dia 26 
februari 2024 y tawata bou di coordinacion di Departamento di 
Asuntonan Economico, Comercio y Industria mediante su unit 
Iniciativa pa Desaroyo di Empresa Arubano (IDEA), cu colab- 
oracion di Ministerio di Economia, Comunicacion y Desaroyo 
Sostenibel y Ministerio di Enseñansa y Deporte. 


Desde aña 2012, e unit IDEA ta ofrece tayernan riba diferente 
topico cu e meta pa capacita nos comerciantenan chikito y duna 
nan e hermentnan necesario pa por ta exitoso. Igualmente ta 
importante pa nos comerciantenan formalisa nan negoshi y asina 
reduci economia informal na Aruba. Cu e tayernan aki di IDEA, 
nos ta comparti cu esnan cu kier bira un comerciante, e informa- 
cionnan y conocemento necesario pa start un negoshi. 


E tayernan di Sport Entrepreneurship tawata specialmente dedica 
na tur esnan cu ta desea di dedica na un actividad di deporte den 
un forma comercial. E tayer a delinea un iniciativa strategico pa 
promove actividadnan comercial den deporte door di cultiva un 
cultura caminda deporte y negoshi por crusa otro. Door di a crea 
un serie di tayernan dirigi pa interesadonan den e industria aki, 
e proyecto aki tawata tin como meta pa sostene un grupo cu 
tin entusiasmo den e industria di deporte cu ta cla pa haci un 
impacto riba economia di Aruba y den region. 


E meta di e proyecto aki tawata pa e personanan haya e materia, 
conocemento, y mentalidad necesario pa haci nan pasion den 
deporte crece y haci di esaki un actividad comercial exitoso. Door 
di promove innovacion, crecemento economico, y un desaroyo di 
capacidad profesional, e proyecto aki por contribui na e evolu- 
cion di e industria deportivo y crea un panorama mas dinamico y 
vibrante pa negoshinan relaciona cu deporte. 


Den e proyecto aki a splica kico Sport Entrepreneurship ta encera, 
su alcance y e tendencianan actual den e industria aki. A trata 
e diferente manera cu por identifica oportunidadnan di negoshi 
den e industria deportivo. E participantenan a siña con pa crea un 
plan di mercadeo y di benta pa nan negoshi relaciona cu deporte. 


A trata tur loke ta relaciona cu e maneho di financia den un 
negoshi, incluyendo presupuesto, pronostico, y recordnan finan- 
ciero. A haci un repaso completo di asuntonan legal y etico rela- 


ciona cu Sport Entrepreneurship. Tambe a trata e uzo di tecnologia 
y innovacion. A pone enfasis riba habilidadnan di liderazgo y 
ehercicio di teambuilding pa yuda e participantenan crece den 
nan negoshi. A trata e importancia di sostenibilidad y responsab- 
ilidad di medio ambiente den Sport Entrepreneurship. Na final e 
participantenan a desaroya e conocemento y habilidadnan nece- 
sario pa integra e oportunidadnan di turismo deportivo den nan 
proyectonan di Sport Entrepreneurship. Esaki por inclui, start un 
agencia di biahe pa deporte, organisa eventonan pa turista rela- 
ciona cu deporte, of promove eventonan deportivo como atrac- 
cion pa turista. 


IDEA a selecciona un team di experto prominente pa nos 
tayernan. Cada facilitador ta un lider den nan tereno, algun di 
nan tin experencia den maneha innovacion y tin exito den entre- 
preneurship den deporte. E team aki a inclui expertonan for di 
diferente Departamento di Gobierno di Aruba, instituto y sector 
priva. E combinacion diverso di nan background a trece conoce- 
mento amplio y completo den nos tayernan. 


Durante e serie di workshop, un total di 18 participante a inverti 
nan esfuerso pa traha riba nan capacidadnan empresarial den e 
ramo di deporte. Di e 18 participantenan, un total di 13 persona 
a logra e certificado, demostrando nan dedicacion cu nan a 
participa na 70% di e workshopnan of mas. Ademas, tin 5 otro 
participante cu a logra un parti di nan participacion di entre 50% 
y 68%. 


Dos participante a logra participa 100% na e proyecto. Nan a 
participa na tur e 9 topiconan di e workshopnan, cu ta encera 
un total di 18 diferente workshop, durante un periodo di 22 
dia di tayer. Nan nomber ta sr. Jeremy Boekhoudt di ‘Sports4U 
Triathlon Academy’ y sra. Niurca Vrolijk di ‘Cemedar Centro 
Medico Deportivo Aruba’. 


E participantenan cu a ricibi nan certificado y 
transcript, t’e siguiente: 
Veronica Camara, Monica Pimentel, Giovanni Bermudez, Alexis 
Sierra, Naomi Vrolijk, Eugene Farro, Dillon Willems, Donovan 
Millan, Francis Maduro, Niurca (Gina) Vrolijk, Dokter Ricardo 
Vargas, Adrick Croes, Michael (Glennon) Eights, Ashwin Laaf, 
Jeremy Boekhoudt, J.A. Albee de Sousa Fernandes Perna, 
Rosemarie Maduro y Darwin Rogders. 


Mientras tanto cu IDEA ta explora den e industria deportivo, nos 
ta mira un futuro unda innovacion y crecemento economico ta 
crusa otro y ta forma un parti integral den e mundo di deporte. E 
proyecto aki no solamente ta pa fortalece e participantenan, pero 
tambe pa duna un aporte significante na prosperidad economico 
di nos pais Aruba. Door di fomenta entrepreneurship, promove 
colaboracion, y cultiva perspectivanan fresco. Nos Gobierno tin 
como meta pa haci un impacto duradero tanto riba e industria 
deportivo como riba economia en general. 
Un biaha mas pabien y hopi exito na tur cu a logra completa e 
tayernan di Sport Entrepreneurship. 


Entregamento di certificado di Proyecto “Sport Entrepreneurship” 

G A M I N G 


TEMPO atras na aña aki, Riot Games a introduci e League of 
Legends Esports Hall of Legends pa honra e miho hungado 
di e wega. Awe, e prome ‘Hall of Famer’ a wordo revela: e 
Unkillable Demon King, Faker, conoci pa su habilidad inigua- 
label y contribucion n’e esport y su comunidad. 


Ken ta selecciona e Hall of Famer? 
Riot Games ta cura e proceso di seleccion cuidadosamente. 
Un panel di hues, incluyendo representante di liga regional y 
comunidad esports, ta traha hunto cu personal clave di Riot 
den tur region competitivo pa crea un lista di 20 nominado. 
50 panelista global ta evalua cada candidato prome di vota 
pa determina e proximo Hall of Famer. 


Kriterio p’e Hall of Legends 
Hungado mester a hunga pa cinco aña acumulativo den un 
di e liga tier-uno di Riot (LCS, LLA, CBLOL, LEC, LPL, LCK, 
PCS, VCS, y LJL) of liga historico manera TCL y OPL. Tanto 
hungado actua como retirado por ser nomina. Panelista ta 
vota riba e siguiente criterio: 
- Berths internacional 
- Titulo internacional y regional 
- Contribucion n’e deporte y su comunidad 


- Influencia riba rol, strategia, of meta 
- Persona den y fo’i e Rift 
- Logronan y trofeo MVP 
- Estadistica specifico 


Proximo Hall of Famer 
Riot Games ta planea pa anuncia e proximo Hall of Famer 
rond di mes periodo otro aña. Mientras, fanatico por disfruta 
contenido celebrando e homenahe di Faker, incluyendo item 
cosmetico tema rond di su carera legendario. 


Kico ta tuma pa bira un legendario? 


Criterio pa drenta na LoL Esports Hall of Legends 

Now Playing 


For Showtimes and online ticketing: www.caribbeancinemas.com 


Snatched from the Green Place of Many Mothers, young Furiosa falls 
into the hands of a great biker horde led by the warlord Dementus. 
Sweeping through the Wasteland, they come across the Citadel, 
presided over by the Immortan Joe. As the two tyrants fight for 
dominance, Furiosa soon finds herself in a nonstop battle to make 
her way home. 


Garfield has an unexpected reunion with his long-lost father, a 
scruffy street cat who draws him into a high-stakes heist. 


furiosa 
a mad max saga 


the garfield movie 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of the 
Planet of the aPes 

Carlos Vives nombra persona di aña 
p’e Latin Recording Academy 


CARLOS Vives, cantante/compos- 
itor/actor Colombiano cu un carera 
di 30 aña, a ser honra como Persona 
di Aña pa Latin Recording Academy. 
Conoci pa combina Vallenato tradi- 
cional cu Pop y Rock, Vives a gana 18 
Grammy Latino, 2 Premio Grammy, 
y tin mas cu 10 biyon transmision 
online. 
Manuel Abud, director ehecutivo di Latin Recording Academy, 
a elogia Vives pa su compromiso cu musica Latino y su 
sosten na e artistanan nobo. E exito di Vives ta inclui “La 
gota fría” y “ “Fruta fresca.” 
Mas aleu di musica, Virus a funda e iniciativa Tras La Perla 
pa promove desaroyo sostenibel na Santa Marthay e Scol 
di Musica pa hobennan di Rio Grande. Tambe e ta sostene e 
Latin Grammy Cultural Foundation. 
Vives lo ser celebra cu un concierto special di tributo durante 
e siman di Latin Grammy 2024 na Miami. E premio aki ta 
honra su logronan artistico y esfuersonan humanitario, 
uniendo cu ganadonan anterior manera Shakira y Juanes. 


E leyenda Colombiano di Vallenato 
Omar Geles a muri na edad di 57 aña 


OMAR Geles, reconoci como compositor, cantante y acor- 
deonista Colombiano conoci como e “Rey di Vallenato”, a 
fayece na edad di 57 aña. El a fayece na e clinica Erasmo 
di Valledupar despues di a sufri un problema cu su curason 
durante ehercicio. 
Geles, un figura importante den musica Vallenato, a cofunda 
e grupo Los Diablitos cu Miguel Morales na 1985. Nan a gana 


popularidad cu exitonan manera “Los caminos de la vida” y 
“ “Cómo le pago a mi Dios.” Despues di a separa di Morales 
na 2004, Geles a forma La Gente de Omar Geles y a sigui 
activo den musica. 
Su morto a causa tristesa pa hopi hende. Carlos Vives y 
Adriana Lucía, entre otro, a rindi homenahe na su talento 
y influencia. E ultimo presentacion di Geles tabata na un 
concierto na Bogota cu Silvestre Dangond. 
Geles su contribucion na musica ta inclui hopi hit manera 
“Tarde lo conoci” y “Una hoja en blanco.” Su morto ta laga 
un bashi significante den e comunidad Vallenato. 


Lauryn Hill ta lidera e Top 100 miho 
albumnan di Apple Music di tur tempo 


APPLE Music a presenta nan 
lista di e 100 miho albumnan di 
tur tempo, cu e debut di Lauryn 
Hill na 1998, “The Miseducation 
of Lauryn Hill”, ocupando e prome 
luga. E ta ser sigui di cerca pa 
“Thriller” di Michael Jackson y 
“Abbey Road” di The Beatles.” 
E top 10 completo ta inclui: 
1. The Miseducation of Lauryn 
Hill – Lauryn Hill 
2. Thriller – Michael Jackson 
3. Abbey Road – The Beatles 
4. Purple Rain – Prince & The Revolution 
5. Blonde – Frank Ocean 
6. Songs in the Key of Life – Stevie Wonder 
7. good kid, m.A.A.d city – Kendrick Lamar 
8. Back to Black – Amy Winehouse 
9. Nevermind – Nirvana 
10. Lemonade – Beyoncé 
E lista, cu a genera hopi debate riba rednan social, a wordo 
critica pa su falta di albumnan Latino, country, jazz y dance. 
Hill a expresa gratitud, reconociendo su influencia y sigui- 
donan, bisando cu su trabou a ser inspira pa e persona y 
experencianan cu a molde. 


Prome impresion: 


‘Peter Pan’s Neverland Nightmare’ 


FOR di e creadornan di e hit slasher “Winnie-the-Pooh: Blood 
and Honey”, ta bin: “Peter Pan’s Neverland Nightmare”, cu 
Martin Portlock como un Peter Pan asesino y desfigura. >> 

E pelicula di Jagged Edge Productions, bendi pa ITN Studios 
na Cannes, ta sigui e buskeda di Wendy Darling pa rescata 
su ruman homber Michael for di e malvado Peter Pan. Na 
caminda, e ta topa cu Tinkerbell, kende den e version aki ta 
confundi heroina cu pixie dust. 
Scott Chambers ta skirbi y dirigi, mientras cu Rhys Frake- 
Waterfield ta produci. E elenco ta inclui Megan Placito, Peter 
Desouza-Feighoney, Kit Green, Nicholas Woodeson, Kierston 
Wareing y mas. Actualmente filma na Reino Uni, e pelicula ta 
estrena pa Halloween e aña aki. 
“Peter Pan’s Neverland Nightmare” ta parti di e ‘Twisted 
Childhood Universe’ di Jagged Edge, cu ta inclui otro 
clasico reinventa manera “ Pinocho: unstrung” y “Bambi: 
the Reckoning”. “Un cross-over,”Poohniverse: Monsters 
Assemble”, ta plania pa 2025. 


E peliculanan pa zomer 2024 
cu mas chens di bira un exito 


E temporada di pelicula di zomer a cuminsa c’un flop na 
momento cu “The Fall Guy”, cu Ryan Gosling y Emily Blunt 
como protagonista, a logra apenas 28 miyon dollar. A pesar 


di e criticanan positivo naSXSW, e no a logra pa lanta e 
emocion di e nivel “Barbenheimer”. Awor, tur wowo ta riba 
“The Kingdom of The Planet of The Apes” pa impulsa e box 
office. 
Den futuro, “Deadpool and Wolverine” di Marvel ta wordo 
premira pa domina juli, y analistanan ta proyecta 350 
miyon dollar na nivel nacional den su prome cuater siman. 
Mientras tanto,”Inside Out 2” di Pixar y “Despicable Me 4” 
di Illumination ta conteniendo fuerte p’e exito di e zomer. 
Otro lansamento notabel ta inclui “Furiosa” di George Miller, 
e sequel “Twisters” y “Beetlejuice Beetlejuice” di Tim Burton 
na september. “Gladiator 2” di Ridley Scott y un pelicula di 
“Ghostbusters” tambe tin hopi expectativa. 
Si e peliculanan aki faya, e aña por depende di lansamento 
despues manera “Joker 2” y e pelicula di accion en bibo 
“The Lion King”. Cu varios fin di siman sin estreno impor- 
tante, studionan mas chikito manera a24 y Neon tin e opor- 
tunidad pa briya. 


K-dramas titulonan mas mira riba Netflix 


E plataformanan di transmision manera Netflix a inverti 
significativamente den K-drama, cu a haya un exito interna- 
cional masivo. E serienan Sur Koreano aki ta atrae e especta- 
dornan cu nan trama atractivo y personahenan identificabel, 
loke ta haci nan faborito rond mundo. 


Esaki t’e K-dramanan mas mira riba Netflix e siman aki: 
The 8 Show: Ocho persona atrapa den un edificio di 8 piso 
ta participa den un programa peligroso di wega pa gana 
placa durante tempo. 
The Atypical Family: Un famia cu a perde su 
>> 

superpodernan pa motibo di problema moderno ta haya 
speransa ora un muhe misterioso drenta nan bida. 
A Clean Sweep: Hungadonan di baseball amateur ta competi 
contra profesionalnan den un campeonato pa determina e 
ganado final. 
Love After Divorce: Hende homber y hende muhe divorcia 
ta drenta Dolsing Village pa tin cita, cohabita y topa amor 
atrobe. 
Queen of Tears: Un pareha ta enfrenta un crisis matrimonial, 
pero amor ta cuminsa floria atrobe contra biento y marea. 
Frankly Speaking: Un locutor respeta ta perde su capacidad 
di autocensura, atrayendo atencion di un escritor di televi- 
sion. 


E exito di e serienan aki ta basa riba nan naracion captivante 
y casting excelente, atrayendo un audiencia global. 


Tomb Raider, Noir y mas: 


Un recapitulacion di e serienan 
cu lo yega Prime Video 


PREPARA bo mes pa un temporada yen di accion, pasobra 
Prime Video ta preparando pa ofrece algun serie nobo cu 
ta realmente excitante! Prome cu tur cos, limpia bo sapa- 
tonan deportivo pasobra Lara Croft ta bolbe den accion den 
e prome serie di Tomb Raider den ‘live action’. Cu Phoebe 
Waller-Bridge na timon, spera emocion, accion y kisas algun 
frase ingenioso. 
Pero esey no ta tur: Nicolas Cage ta lansa su mes den accion 
como Spider—Man Noir den un aventura retro cu a tuma 
luga den añanan 1930 na New York. E ta un version nobo di 
e Spider Man manera bo no a yega di mira nunca! 
Y pa fanaticonan di Legally Blonde, prepara pa ‘bend and 
snap’ cu Elle Woods den su propio serie prequel, Elle. E t’e 
oportunidad perfecto pa sigui e prome añanan di Elle y mira 
con el a bira e icono di legal cu nos tur sa y stima. 
Cu renobacionnan di faborito manera ‘The Boys’ y regreso 
emocionante manera ‘Mr. & Mrs. Smith’, Prime Video ta e 
destino definitivo pa tur bo necesidadnan di entretenimento 
‘binge-worthy’. 


50 Cent ta bende documental riba mal 
conducta sexual di Diddy cu Netflix 


RAPPER 50 Cent a bende un documental riba rapper Sean 
‘Diddy’ Combs na Netflix. Titula “Diddy Do It?” e documental 
ta ilustra e acusacionnan di conducta sexual inapropia 
contra Diddy. Produci pa e compania di produccion di 50 
Cent, G-unit Film and Television, e serie a cuminsa un guera 
di oferta entre e plataformanan di transmision, y Netflix a 
sali victorioso. 
Imagennan recientemente publica di 2016 ta mustra Diddy 
presuntamente agrediendo su novia di e tempo ey, cantante 
Cassie, den un hotel. Diddy a pidi disculpa via Instagram 
diadomingo. Cassie a presenta un demanda contra Diddy, 
cu a conduci na un acuerdo na november. Ademas, Diddy 
ta enfrenta otro acusacionnan di conducta sexual inadecua. 
E disputa di basta tempo entre Diddy y 50 Cent ta bay bek pa 
decadanan, cu 50 Cent lansando un pista di diss na 2006, 
acusando Combs di sa ken tabata responsabel pa e ases- 
inato di rapper Notorious B. I. G. 


Polis di Los Angeles investigando fuente di 
Ketamine administra na Matthew Perry 


POLIS di Los Angeles ta investigando e fuente di Ketamine 
administra na Matthew Perry, e actor Canades-Mericano 
conoci pa su rol di Chandler Bing den Friends. 
>> 

Perry, kende a fayece tragicamente na edad di 54 aña, a ser 
haya inconsciente den jacuzzi di su cas na Los Angeles na 
october, cu un overdosis fatal di Ketamine den su sistema. 
Aunke su morto a ser considera como accidental, auto- 
ridadnan awor ta buscando e individuo cu a suministra e 
Ketamine. Segun fuentenan, polis, hunto cu Administracion 
pa Control di Droga (dea), a haci investigacion pa lunanan. 
Mientras Ketamine por ser uza tanto como droga recre- 
acional como anestésico, e ta ser uza tambe den terapia pa 
depresion. Sinembargo, e dosis cu a haya den curpa di Perry 
na momento di su morto no tabata den liña cu su trata- 
mento terapéutico, indicando un suministro externo. 
E legado di Perry ta sigui via su interpretacion icono di 
Chandler Bing den e dies temporadanan di e serie di comedia 
FRIENDS, cu a wordo emiti den mas o menos cien pais rond 
mundo. 


Trump ta menasa di tuma accion legal 
contra un pelicula basa riba dje 


E creadonan no tin miedo 


DONALD Trump a expresa un oposicion fuerte na e 
siguiente pelicula “the Apprentice”, cu ta retrata su ascenso 


como empresario. E team di campaña di Trump a menasa di 
tuma accion legal, calificando e pelicula como “puro ficcion” 
destina pa influencia e eleccion presidencial di Merca. 
Sinembargo, e director Ali Abbasi ta keda imperturbabel, 
afirmando cu e pelicula ta basa riba echo pero ta presenta 
den un narativa fictivo. Protagonisa pa Sebastian Stan como 
e ex presidente, e pelicula ta inclui escenanan controversial, 
manera un cu ta mustra Trump supuestamente violando su 
esposa Ivana na 1989. A pesar di e obhetivo di Trump, e 
cineastanan ta invit’é pa wak e pelicula y cuminsa un discu- 
sion. “The Apprentice” ta competi pa e prestigioso Palma Di 
Oro na Festival di Cannes y lo ta den cinemas na final di e 
aña aki. 

MICROSOFT a revela su ultimo innovacion den inteli- 
gencia artificial (AI) durante e conferencia anual di desa- 
royado Microsoft Build. E version nobo di su assistent di 
AI, Copilot+, ta introduci un funsion revolucionario yama 
‘Recall’, diseña pa registra tur loke e usuarionan ta haci riba 
nan laptop, facilitando asina nan accion futuro. 


E anuncio ta destaca cu e update aki, destina n’e sistema 
operativo Windows, lo permiti e laptopnan nobo ehecuta 
tarea te cu 20 biaha mas lihe y 100 biaha mas eficiente- 
mente cu e computernan tradicional. 


‘Recall’ ta un di e principal caracteristicanan di Copilot+. 
E herment aki ta realisa screenshot periodico y ta uza AI 
pa localisa cualkier cos cu e usuario a mira of haci riba su 
computer. 
“E assistent di AI por accede virtualmente na tur loke bo a 
mira of haci riba bo computer,” Carolina Hernandez, gerente 
di producto di Experiencia di AI di Windows, a splica. E 
datonan recolecta pa ‘Recall’ ta keda den e dispositivo p’e 
defecto te cu tres luna, ocupando 25 GB di espacio riba 
harddisk. Microsoft ta sigura cu e privadidad di e usuarionan 
lo ta protegi, ofreciendo e opcion di filtra e informacion cu 
no ta desea di rastrea. 


E Laptopnan nobo cu Windows Copilot+, ekipa cu chips 
avansa Snapdragon X Elite di Qualcomm, lo ta disponibel 
entrante 18 di juni. E dispositivonan aki lo ta fabrica p’e 
socionan di Microsoft, incluyendo Acer, ASUS, Dell, HP, 
Lenovo, Samsung y e liña di dispositivo Surface. 


T E C H N O L O G I A 


Microsoft ta presenta Copilot+ 


Un assistent pa “recorda” tur loke bo ta haci riba bo computer 

COMO un Laureat di Zilveren Anjer y abona na e noticiero 
di Cultuurfonds, siman pasa mi a ricibi varios informacion 
cu mi kier comparti tocante cambionan den otorgamento 
di e Zilveren Anjer. 


Pa cuminsa, e nomber original di e comision a cuminsa 
cu Prins Bernhard Cultuurfonds. Prins Bernhard tabata 
otorga e Zilveren Anjer for di aña 1950 cu el a cuminsa. 
Despues cu e Prins a fayece na 2004, su yiu muhe, Princes 
Beatrix a tuma over y a haci esaki te cu aña pasa, pasobra 
e aña aki e lo no ta presente den Palacio di Amsterdam p’e 
otorgamento. 


Motibo pa cual nan a scoge e Kasteel Amerongen na 
Utrecht p’e proximo otorgamento dia 3 di juni. Mi ta 
compronde cu e kasteel aki tin un hardin masha grandi y 
bunita. Su storia ta data desde 1862 y cu varios recon- 
struccion/renobacion despues. 


E nomber di Zilveren Anjer tambe a cambio y awo e yama 
Cultuurfonds Onderscheiding. Tambe awo padilanti, e 
otorgamento pa nos islanan, e Minister Plenipotenciario 
lo bay otorga e Cultuurfonds Onderscheiding aki di cada 
isla envolvi y e luga lo wordo scogi cada biaha. 


Dos aña pasa cu mi a ricibi e honor aki, mi tabata e ultimo 
na Aruba y den Caribe cu a ricibi e Zilveren Anjer for di 
man di Princes Beatrix y mi ta sinti mi hopi honra. Manera 
nos tur sa, Princes Beatrix ta un ex-Reina cu semper a 


stima nos islanan. Ainda mi tin e bunita recuerdo di nos 
combersacionnan na dos ocasion. 


Pa añanan ta otorga tres pa cinco persona cu boluntaria- 
mente a contribui en grande den cultura, etc. di nan pais, 
sin cobra un cent, por lo menos dies aña. Si tin un pareha, 
e ta conta pa uno, aunke tur dos ta ricibi e honor, door di 
ta traha hunto den nan proyecto. 


E personanan cu lo bay ricibi e Cultuurfonds Onderscheiding 
dia 3 di juni proximo na Kasteel Amerongen ta: 
1. Rose Mary Allen – voor haar inzet voor cultuureel 
erfgoed en geschiedenis van Curacao. 
2. Franke Remerie – voor zijn inzet voor natuurbehoud en 
biodiversiteit 
3. Patrica Tjiook-Liem – voor haar inzet voor het culutu- 
reel erfgoed van Chinese Indonesiers in Nederland. 
4. Gert-Jan en Carla Kramer-Lems – voor hun inzet vor 
muziek, beeldende kunst, erfgoed en theater. 
5. Engelen van Amerongen – voor hun inzet voor het 
behoud van historisch textiel. 


For di aki, mi ta manda un Pabien Grandi pa nos ruman na 
Corsou, Sra. Rose Mary Allen cu lo ta e unico den Caribe 
cu lo ricibi e Cultuurfonds Onderscheiding e aña aki. 
Pabien Corsou. Mi ta sigur, bon mereci. 
Dufi Kock 
Escritor y Historiado 
Zilveren Anjer 2022 


Cambionan den otorgamento di Zilveren Anjer 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


PROME Minister Evelyn Wever-Croes ta felicita Minister di Finansa 
Xiomara Maduro pa e trabounan duro cu el a bin ta haciendo 
desde 2017 pa, na prome luga sanea e situacion financiero di 
Pais Aruba y despues pa su maneho responsabel pa sigui mehora 
e situacion financiero di nos pais specialmente despues di un 
periodo di crisis mundial debi na e pandemia di 2020. 


Un biaha mas, nos ta mira resultado di maneho responsabel di 
Minister di Finansa y di Gabinete Wever-Croes henter. 


Siman pasa, Director Ehecutivo di Fondo Monetario Internacional 
(IMF) señor Paul Hilbers, a elogia Gobierno di Aruba pa e maneho 


financiero di pais Aruba, indicando cu e economia ta draai bon y 
e finansa tambe ta bay bon. En general e ehecutivo a declara cu 
Aruba tin un desaroyo positivo. 


Tambe, na luna di maart recien, e compania di rating Fitch Ratings 
a revisa nan mira riba Aruba, di stabiel pa positivo. Esaki ta un 
‘upgrade’ cu sigur ta refleha e bon direccion di Aruba su economia 
y finansa publico. Fitch den su rapport cu ta obtenibel riba nan 
website, ta reconoce e trabounan y maneho serio y responsabel 
cu Gobierno di Aruba ta haci pa recobra tanto e credibilidad 
como e base fuerte financiero cu a tambalia durante e añanan di 
pandemia. 


Y diaranson mainta, Minister di Finasa a anuncia e bon noticia cu 
e instituto Economisch Bureau Amsterdam (EBA) recientemente 
a evalua e leynan y protocolnan di supervision financiero di Aruba 
Corsou y Sint Maarten. E evaluacion a sali relativamente na fabor 
y positivo pa Aruba y tur ciudadano por lesa e rapport riba e 
pagina online di EBA, https://www.economisch-bureau.nl 


“Esaki ta un tremendo evaluacion di supervision financiero di 
Gabinete Wever-Croes y e progreso di Aruba riba e tereno aki. 
Esaki ta completamente contrario na e impresion cu algun 
oponente kier duna riba maneho financiero y e progreso di nos 
pais. Ainda nos no ta unda nos mester ta despues di e maneho 
financiero devastador di e gobierno anterior di otro asignatura 
y e pandemia devastador cu tawata un di e retonan mas grandi. 
Pero nos Gobierno ta logrando un progreso pa Aruba. 


Mi ta gradici y felicita Minister di Finansa Xiomara Maduro y 
henter su ekipo cu incansablemente a traha pa tur e bon resul- 
tadonan aki y e reconocemento cu e institutonan aki ta duna na 
e bon maneho cu seriedad y responsabilidad di Gabinete Wever- 
Croes”, Prome Minister Evelyn Wever-Croes a duna di conoce. 


Prome Minister ta felicita y gradici Minister Maduro pa resultado di bon trabou financiero 
Evaluacion di instituto EBA riba supervision 
financiero y e progreso di Aruba ta positivo 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DIAMARS 
ultimo 
Minister 
di 
Finansa Xiomara Maduro a ricibi 
na 
Bestuurskantoor 
sra. 
Sharin 
Geerman kende a dia 1 di april ultimo 
a cumpli 35 aña di servicio publico na 
Departamento di Impuesto. 


Directora 
di 
Departamento 
di 
Impuesto Sra. Luenne Pietersz y Chef 
Deurwaarderij Sra. Aileen Franken 
tabata presente pa e ocasion aki y a 
conta di nan experencia trahando cu 
colega Sharin y alabes a gradici Sharin 
pa su aporte trahando como deur- 
waarder. 
Di su banda tambe Sharin a gradici p’e 
oportunidad cu e por brinda su talento 


y profesionalismo na e departamento y 
Pais Aruba. Minister Maduro a gradici 
Sharin pa su 35 aña di servicio na bien- 
estar di Pais Aruba y a entrega Sra. 
Sharin Geerman su respectivo decreto 


gubernamental y un recuerdo pa e 
ocasion special aki den su trayectoria 
di trabou. Tabata un momento agrad- 
abel hunto cu Sharin, coleganan y 
familiares. 


Sharin Geerman a cumpli 35 aña den servicio di pais Aruba 

NA Universidad di Aruba ayera a tuma luga e apertura oficial 
di e edificionan di Maria Convent, caminda e facultad di 
Sustainable Island Solutions through Science, Technology, 
Engineering and Mathematics (SISSTEM) lo ser ubica. E 
ceremonia a tuma luga den presencia di S.E. Gobernador 
Alfonso Boekhoudt, Minister President Evelyn Wever-Croes, 
Minister Geoffrey Wever, Minister Endy Croes, Minister 
Xiomara Maduro y Embahador di Union Europeo Sr. Rene 
Van Nes, entre otro dignatarionan. 


E apertura di e facultad SISSTEM ta un logro grandi pa e 
futuro di educacion na Aruba cu e posibilidad cu e facultad 
nobo ta ofrece. Tambe e ta añadi na esfuersonan pa revit- 
alisa Oranjestad den un ciudad moderno y mas dinamico. 
Studiantenan, ambos local y internacional lo tin acceso na 
programanan di bachelor y master na un nivel mundial, 
traha door di e renombra KU Leuven di Belgica. 


Diversificacion economico ta un meta clave pa Aruba y esaki 
ta rekeri pa nos adapta un sistema di “Knowledge Economy” 
- Economia di Conocemento. SISSTEM lo hunga un rol crucial 
den e desaroyo di un economia sostenibel basa riba cono- 
cemento. 


Minister Wever, cu ta actua como Territorial Authorizing 
Officer (TAO) pa e proyectonan di Union Europeo, a enfatisa 
e balor inmenso di esaki pa nos pais. “E progreso di 
Universidad di Aruba lo tin un impacto positivo grandisimo 
riba nos comunidad. E educacion avansa cu lo ser brinda 


lo prepara nos studiantenan pa e retonan di futuro y ta 
contribui na un Aruba mas sostenibel y innovador”, segun 
e mandatario. 


Minister Geoffrey Wever a menciona y a indica di ta suma- 
mente satisfecho, y a gradici e Comision di Union Europeo 
p’e financiamento cu a haci esaki posibel. E renobacion di e 
edificio historico di Maria Convent a tuma luga den colabo- 
racion cu United Nations Development Programme (UNDP) 
y e contratista local Albo N.V. E trabounan di renovacion a 
resulta den un espacio cu ta cla pa ricibi e generacion nobo 
di studiantenan di SISSTEM. 


Gobierno di Aruba ta expresa nan gratitud profundo na 
tur e partnernan, incluyendo Universidad di Aruba, Union 
Europeo, UNDP, KU Leuven, y Albo N.V. pa nan esfuerso 
y dedicacion pa realisa esaki. E apertura oficial di Maria 
Convent y e facultad SISSTEM ta un testimonio di kico por 
logra door di colaboracion y vision pa un Aruba mas avansa 
y sostenibel. 


Minister Geoffrey Wever: 


Apertura Oficial di Maria Convent na Universidad 
di Aruba pa SISSTEM ta un logro grandi 

KICO ta biodiversidad? Biodiversidad ta un variacion di tur cos 
bibo. Esaki ta inclui un diversidad di especie parti den sorto di 
especie y especie cu su ecosistema. Biodiversidad ta bestianan, 
matanan, micro-organismonan cu ta compone e mundo natural y 
e ecosistemanan. Biodiversidad ta manera e curason di e mundo 
cu ta bati. 
Dia Internacional di biodiversidad ta un oportunidad pa celebra 
e cadena di mundo. Con bida ta conecta na mundo, pues e biodi- 
versidad. E fecha 22 di mei tur aña ta observa pa Nacionnan Uni 
(UN). Dia di Biodiversidad ta recorda for di tur skina rond mundo. 
E tema cu ta rondona e celebracion di 2024 t’e yamada pa tur 
hende ta parti di e plan, “Be part of the Plan”, cu ta un yamada di 
accion na tur envolvi pa para y retrasa e perdida di biodiversidad 
na mundo sosteniendo e implementacion di e “Kunming-Montreal 
Global Biodiversity Framework”, conoci como e ‘Biodiversity Plan’. 


E Plan di e Convencion di Biodiversidad ta uno ambicioso cu ta 
contene protocolnan y accionnan relaciona n’e convenio. Riba 19 
di december 2023 a marca un aniversario di e adoptacion di e 
Framework. 
Directie Natuur en Milieu (DNM) ta desea di conta kico Aruba ta 
haciendo pa cu e protocol aki y e metanan asocia cu ne. Ademas 
di loke nos ta trahando riba dje, localmente tin tambe sugeren- 
cianan di kico nos mes por haci pa aporta na un biodiversidad 
conserva y abundante. 
Na Aruba DNM, conhuntamente cu Ministerio di Naturalesa y e 
agencia di consulta, Twyndra Gudde, ta formulando e Nacional 
Biodiversity Strategic and Action Plan (NBSAP) na Papiamento 
titula: “Nos Plan di Maneho pa Naturalesa di Aruba”. 


E documento di maneho aki ta basa riba e Global Biodiversity 
Framework (GBF) cu t’e resultado di e conferencia di e partidonan 
n’e Convention of Biodiversity (COP 15) na 2022. Esaki ta delinea 
un cantidad di meta y obhetivo pa proteccion di Biodiversidad 
Global. Esunnan cu ta formulando e aki na Aruba ta enfoca riba 
algun meta y obhetivo cu tin cierto prioridad pa nos. Asina cu e 
lista di prioridad ta stipula y formula, lo manda parti di e concepto 
“Plan di Maneho pa Naturalesa di Aruba” p’e stakeholdernan pa 
informa di e concepto y pidi pa nan aporte p’asina por inclui’e . 


E planificacion di e documento ‘Plan di maneho pa Naturalesa 
di Aruba’ ta den su fase di formulacion y pa juni 2024 esaki lo 
ta finalisa. Tin hopi proyecto local andando cu ta den cuadro cu 
algun di e metanan di GBF. Por ehempel esun di 30X30- cu ta 
encera proteccion di 30% di e area terestre, costa y marino di 
Aruba pa aña 2030. Tambe tin proyecto pa restauracion di 30% 
di e area terestre na Aruba. Establecimento di e National Climate 
Resilience Council (NCRC), ta aporta n’e Plan di maneho cu infor- 


macion y data di investigacion cu enfoke riba reduccion di e 
impacto cu e cambio di clima tin riba e biodiversidad aki. 
E Plan di Biodiversidad en general ta ofrece oportunidad di coop- 
eracion y ta forma un asociacion entre diferente grupo den nos 
comunidad. Gobiernonan y entre otro, e comunidad local, esnan 
cu ta formula leynan, negoshinan, tambe individual cu enfoke 
riba hubentud, conhuntamente ta aporta y sostene e implemen- 
tacion di e Plan di Biodiversidad. 


Un y tur tin un rol den esaki pa ta parti di e Plan. E dia Internacional 
di Biodiversidad t’e momento perfecto pa mantene momentum 
p’asina proteha y restaura naturalesa, compartiendo su beneficio 
na un manera husto, invertiendo den y colaborando cu natura- 
lesa.  
E dia aki DNM ta haci un apelacion riba algun punto cu por yuda 
nos bay den un mihor direccion pa acepta e Plan y pa ta parti di 
dje tambe. Aki ta sigui algun tipnan cu bo por incorpora den bo 
bida of esun di bo pais y negoshi pa aporta n’e Plan. 


• Areanan urbanisa ta contribui n’e perdida di biodiversidad, 
pero nan tambe tin potencial y ta parti di e solucion. Manera por 
ehempel, iniciativanan di practicanan sostenibel of planificacion 
di urbanisacion cu ta innovativo ta aporta n’e Plan. 
• Hubentud su escogencia y accionnan por acelera e transforma- 
cion cu tin mester pa activa e metanan y obhetivo p’e Plan. Scoge 
alternativanan cu no ta clasifica como moda cu ta cambia lihe 
(fast fasion). Cumpra por ehempel na un tienda di paña segunda 
mano of esun cu ta produci paña n’e manera sostenibel. 
• Adapta practicanan diario cu ta sostenibel. No malgasta awa y 
energia, uza tasnan di compra of productonan cu no ta uza hopi 
emboltura y reduci bo impacto. 
• Incentiva inversion cu ta conserva e ecosistema local. 
• Balora practicanan di bo mesun cultura local cu ta inclui esunnan 
intangibel. 
• Cumpra y scoge fruta y berdura di temporada y di produccion 
local prome. 
• Sostene ecoturismo. 
• Duna espacio pa crea areanan natural cu ta destina pa mata. 
• Inclui biodiversidad den bo modelo di haci negoshi. 
• Sea transparente y consciente di e impacto cu bo negoshi tin 
riba biodiversidad. 


DNM ta reconoce e importancia di e envolvimento di stakehold- 
ernan pa yega na un maneho cu ta aporta na un funcionamento 
efectivo di biodiversidad. E perdida di biodiversidad ta afecta nos 
negativamente y mester para esaki. DNM ta compromete cu e 
Plan y ta desea p’abo tambe forma parti. Feliz dia Internacional 
di Biodiversidad 2024. 


Dia Internacional di Biodiversidad 


DNM trahando riba e parti 
di ‘Nos Plan di Maneho pa 
Naturalesa di Aruba’ 

TIN tres pilar establece pa Dios cu tur matrimonio entre 
homber y muhe ta basa riba dje 


• Compañerismo Genesis 2:24 - P’esey e homber lo 
bandona su tata y su mama y lo uni cu su esposa, y nan 
dos lo bira un carni 


• Procreacion (Multiplicacion di ser humano) Genesis 
1:27-28 - Dios a crea hende segun Su mes imagen, segun 
e imagen di Dios E a crea hende: homber y muhe, E a crea 
nan. Anto Dios a bendiciona nan, y Dios a bisa nan”Sea 
fructifero y multiplica y yena e tera y haci esaki somete 
na bo. 


• Boluntad di Dios: Ora un homber y un muhe casa cu 
otro, nan a cumpli cu e plan di Dios pa nan bida, pasobra 
e palabra di Dios den Mateo 19:4-6 : E a contesta y bisa, 
boso no a lesa cu Esun cu a crea hende for di principio’ 
a traha nan homber y muhe’ y a bisa; Pa e motibo aki 
un homber lo bandona su tata y su mama y lo uni cu su 
esposa: y nan dos lo bira un carni? Asina anto nan no ta 
dos mas, sino un carni. P’esey loke Dios a uni, no laga 
ningun hende separa. 


Y e homber y muhe ta entrega nan bida na Cristo Hesus y 
biba den boluntad di Dios y forma un famia bao di sombra 
di e Altisimo. 


E integridad cu Hesus a demostra den Mateo 4:1-11 ta 
locual tur matrimonio mester imita, eynan integridad y 
honestidad a topa, cu ni maske kico e diabel kier a haci e 
no a logra di haya Hesus den su gara. 


Awendia tur matrimonio caminda tin falta honestidad y 
integridad ta core peliger tur momento pasobra e enemigo 
ta den e asunto, pasobra pa falta honestidad e enemigo ta 
coy e bentaha den bida di hende. 


Fieldad no ta solamente un palabra cu mester wordo 
menciona den matrimonio, pero fieldad ta algo cu mester 
ta un forma di bida, pa asina e gracia di Dios abunda riba 
e famia y e hogar. 


Proverbionan 12:22 ta para skirbi: Lipnan mentiroso ta un 
abominacion pa Señor, ma esnan cu ta trata cu fieldad ta 
Su delicia. 


Awendia hende kier casa pa hopi motibo, pa placa, pa 
sex, pa igualdad, pa derecho financiero y social, pero si 
e matrimonio no ta basa riba e 3 pilarnan cu Dios a esta- 
blece e no ta den boluntad di Dios, p’esey nos ta mira 
cuanto divorcio ta tuma luga. 


Tur caminda di hende ta recto den su mes bista, ma Señor 
ta pisa curason (Proverbionan 21:2). 


Ora un hende cay den e trampa di adulterio, henter e 
famia ta wordo perhudica, p’esey e palabra di Dios ta bisa 
y ta ripiti hopi biaha pa hende por huy for di inmoralidad 
sexual. 


Asina anto, laga cada uno di boso tambe stima su esposa 
manera su mes, y e esposa percura pa e respeta su esposo 
(Efesionan 5:33). 


Esun cu ta fiel den un cos masha chikito, ta fiel tambe den 
hopi, esun cu ta inhusto den cos masha chikito, ta inhusto 
tambe den hopi (Lucas 16:10). 


Integridad y Honestidad ta halsa balor di matrimonio y 
famia, semper lo bini tentacion, of atake nan di e enemigo, 
pero cu nos bista pone riba Cristo, y nos curason faha den 
Su palabra nos ta mas cu vencedor. 


Matrimonio entre homber y muhe ta y ta keda e pilar di 
sociedad, pasobra ta solamente for di nan multiplicacion 
di hende por sigui pa dilanti segun e mandato di Dios. 


Dios tene misericordia, Dios duna sabiduria, y Dios tene 
compasion. 


Sinceramente, Pastor Marcel Balootje 


Fortaleza pa Famia 


Honestidad y integridad den matrimonio 

“Señor ta mi Wardador, mi’n tin falta di nada; Den kunuku 
di yerba berde, E ta pone mi sosega. 
E ta hiba mi na awa trankil, pa mi bolbe haña forsa. E ta 
guiami den caminda drechi fiel na su nomber.” Salmo 23 


Cu hopi tristeza na nos curason , pero conforme cu boluntad 
di Dios, nos ta anunsia fayesimento di: 


Lorenzo Obdulio Orman 
Mihor conosi como Odulio of Doei 
*05-09-1950-†18-05-2024 


Mayornan: 
†Orman Julio y †Orman-Dijkhof Therisita 


Yiunan: 
Penka y Marco Kaauw-Koolman 
Moacyr y Joyce Orman-Ligtlee 


Nietonan: 
Jenoah y Jazzley y Nika 


Rumannan: 
Elvia y Albert Peterson-Orman 
Milda y Luke Greaûx-Orman 
Carina y Edwin Brete-Orman 
Efrem y Rufina Orman-Croes 
Edwin (Joy) y Idelle Orman-Hernandis 
Nelson Orman 
Doris (Tasha) Orman y Shanisse Feliciana 


Tanta: 
Maria y Eugenio Helder-Dijkhoff 


Subrino(a)nan: 
Dan Jeremy Peterson y Ghislaine v/d Linde. 
Michael John Peterson y Sammy Van Eenennaam y yiunan 
Kimberly Greaux y Yiu 
Stacy Greaux 
Edwirah Brete y yiunan y Dwayne Luidens. 
Carianne y Junior Rivero-Brete y yiunan 
Conrad Orman y Gerdi Koolman y yiu 
Marienne Orman 
Jayline Orman y Cedric v/d Linde Y yiunan. 
Jason y Deborah Orman-Bomba Y yinuan. 
Jeldwin Orman y Denah Peterson y yiu 
Ashley Werleman 
Nathan Werleman 


Mama di su Yiunan: 
Gemma Hüttmann-Koolman 


Madrina y Padrino y Ihanan 


Amigo y amiganan di Softbal Sibonne, Kibaima, 
CasaHaime, Mansur. Y Amigonan di Voetbal Tropical, SCA. 


Ex colegannan di ABN, AMRO, RBBT, RBC 


Amigonan di tur weekend y Bisinja y conocirnan. 


Amiga y ayudante di cas: Leidy Arrietta. 


Famianan: Orman, Dijkhoff, Koolman, Ligtlee, Kaauw 
Helder, Peterson, Greaux, Brete, Croes, Hernandis, 
Odor, Rivero, Werleman, Hsing, Wever, Kelly, Donata, 
Franken, Paesch, Medina, Dirksz, Tromp, Fingal, Loefstok, 
Krozendijk, Maduro, Filiciana 
Ta invita tur amigo, bisiña y conocirnan pa asisti na acto di 
despedida cu lo tuma lugar: Diasabra 25 Mei 2024 pa 9or- 
12or di mainta na Olive Tree Funeral Care & Crematory na 
Piedra Plat. 


Nos ta lamenta cu despues di despedida nos no ta ricibi 
bishita di condolencia na cas. 
Nos disculpa si den nos tristesa por a lubida un familiar y 
conocir. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Greta Ludwina Tromp 
“Wina” 
*05-12-1955 – †23-05-2024 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Steven R. Martir 
Cariñosamente yama “Bachek” 
*03-101965 - †22-05-2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curazon y 
agradecido pa e amor, educacion y 
perseverancia cu semper ela demostra y 
brinda, pero conforme cu boluntad di Dios 
nos ta anuncia cu a bay laga nos den brasa 
di Señor 


Simon Rudolfo 
(Rudy) Oduber 
*16-10-1936 †21-05-2024 


Casa: 
Clara Mercedes Oduber-Osorio 


Yiunan: 
† Simon R. (Rudito) Oduber 
Luis y Monique Oduber-Buckley 
Otmar Oduber y Kimberly Cruz-Machado 
Nieto(a)nan: 
Jeandrick Oduber, Dana Arendsz, Tariq 
Oduber, 
Terrence Oduber, Sean Oduber, y Declan 
Oduber. 


Rumanan: 
† Luis Oduber y famia 
† Serita Arends-Oduber y famia 
† Dolfi Oduber y famia 
Simon “Juni” Oduber y famia 


Primo(a)nan, subrino(a)nan, amigo, 
conocirnan, y bisiñanan 


Demas famia Oduber, Osorio, Buckley, 
Harms, Arends, Croes, Marugg, Paris, Dubero, 
Geraci, Koolman, Thiel, Chung, Castro. 


Ta invita pa acto di despedida cu lo tuma 
lugar diasabra dia 25 di mei 2024, na Aurora 
Funeral Home di 1:00 pa 3:30 di merdia, sigi 
pa acto di entiero. 


Despues di entiero no ta ricibi bishiti di 
condolencia na cas. 


Nos disculpa si den nos tristesa nos por a 
lubida cualkier persona. 


Pastoral Hubenil Aruba ta tene retiro 
y misa hubenil na Sta. Cruz 


DIASABRA, 25 di mei Pastoral Hubenil Aruba (PHA) 
ta tene un retiro pa hoben. E ta un retiro ta titula 
Kerygma, bo mensahe di salbacion. Lo tene esaki den 
Centro Pastoral Aruba, situa na Sta. Cruz. E orario 
ta 1:00-6:30pm y ta pidi un contribucion chikito di 
Afl.10,00 y na final tur hoben ta ricibi un certificado. 
E retiro ta pa hoben di tur parokia cu ta desea di 
participa. 
Despues di e retiro ta sigui un Santa Misa hubenil 
pa 7:00pm cu pastoor Jairo na misa di Inmaculada 
Concepcion. Directiva di PHA ta avisa cu ainda tin 
oportunidad pa inscribi p’e retiro. Pa mas informa- 
cion por tuma contacto via 5657176 of 5621258. 
Hoben, nos ta warda bo! 


Diabierna, 24 Mei 2024 
AWEMainta 
OBITUARIO 
39 


“Dios ta vigila nos bida di un distancia 
ora cu e kier pa nos bin drumi 
den su dushi brazanan e ta yama 
nos bin cerca dje” 


Cu inmenso tristeza y dolor na nos curason pero 
agradecido pa tur locual e la nifica pa nos y 
conforme cu boluntad di Dios nos ta anuncia cu 
a bai den “Reino di Señor 
nos estimada casa - mama - wela - ruman - tanta 
- 
Sra. Juana “Chicka” 
Wijshijer-Boekhout 
*21-08-1949 †15-05-2024 


Na nomber di su: 
Casa: George Johan Wijshijer 


Yiu: Shanandoa Wijshijer y Ivo Jacobs 


Nieto: Kian George Jacobs 


Rumannan: 
† Cornelis y Sylvia Boekhout 
Aida y † Chenco Harms y famia 
† Hose y † Coleta Boekhout y famia 
† Rosa Hams y famia 
Ronny Boekhout y famia 
Lidia Boekhout 
Mario Boekhout 
Violeta Willems y famia 
Modesto Werleman 


Subrinonan: 
†Johan Boekhout, †Theodoor, † Jolanda 
Boekhout y famia, Vivian Boekhout y famia, † 
Stanley Boekhout y yiu, Miquel, Jane Dirks y famia, 
† Glenda Jansen y yiu, †Mirtha, Ludy y Juan 
Maduro y famia. Michael y Fai Harms y famia, 
Marlene Harms, Eveline Harms y yiu, Maureen 
Harms y Eugene Maduro y famia. Tony y Perina 
Boekhout y famia, Jacky Leon y famia, Raquelita 
Boekhout y famia, Mario Boekhout, Sandra 
Boekhout y yiu.† Rafy Harms y famia, Jacky Harms 
y famia, Suzy y Jorge Croes y famia, Sharine y 
Clive Winterdaal y famia, Jayant Willems. 


Primanan: 
Jacky Mercera y yiu 
Agata Lampe y famia 
Francisca Werleman y famia. 
Maxima y Mario Croes y famia 
Josefa y Chai Chirino y famia. 


Cuñanan: 
Anthony Wijshijer y famia 
Jacqueline Michels y famia 
Silvia Wijshijer y famia 


Amiganan: Jane Wijshijer, Astrid Croes, Annie. 


Y demas famianan: 
Boekhout, Wijshijer, Werleman, Harms, Henriques, 
Maduro, Willems, Winterdaal, Danje, Tromp, 
Everon, Leon, Jansen, Croes, Jacobs, Mercera, 
Michels, Lampe, Chirino, Pabon y demas famia y 
conociman 


Nos ta disculpa si den nos tristeza nos a lubida 
algun nomber nan di famia. 


ta invita pa e acto di entiero cual lo tuma lugar 
Diabierna 24 di Mei 2024 di 2or pa 4or di atardi 
na Misa Inmaculada Concepcion na Santa Cruz 
y despues lo sali bai pa Santana Catholico na 
Santa Cruz (pastor de Vries). 


Despues di entiero no por ricibi bishita di 
condolencia na cas 


Laga tur loke ta sperami ta bunita, 
Laga tur locual cu mi encontra na caminda ta bunita, 
Laga tur locual mi laga atras keda bunita, 
Y laga tur esaki nan termina den tur buniteza. 
Cado Wever 


Despues di un lucha largo y balente nos ta participa cu a bay 
sosega den reino di Señor nos Esposo, Tata, Ruman, Omo, 
Sobrino, Primo, Sua: 


Alejandro Eladio Comenencia 
Mihor conoci como “Niño” 
* 18-02-1955 - † 22-05-2024 


Tata: † Alejandro “Indio” Comenencia 
Mama: † Adela Comenencia-Gomez 
Esposa stima: Glenda Comenencia-Albertsz 


Yiunan stima: Aldrin y Maaike Comenencia-Los 
Rujina Comenencia 


Yiunan di criansa: 
Tamara Martinus “Jaja” y Alvin Levenston y yuinan 
Sheritza Martinus “Itja” y yiu 
Jillienny Nedd “Neny” y yiu 


Nietonan stima: Alana Comenencia 
Hailey Comenencia 
Rogan Comenencia 
Mescos nieto: C-James Dozier 


Rumannan: 
†Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Maria “Mary” y Tirso Tromp-Comenencia 
†Ivy Marcia y Ryan Tang Yuk-Comenencia 


Mama di su yiunan: Ruthlin Neuman 


Omonan: Joaquin (Quincho) Comenencia y famia 
Carlos (Calulo) Comenencia y famia 
Tanta: Teresa Kock-Comenencia y famia 


Sobrino y sobrinanan: Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Julienne y Jobert Reyes-Comenencia y famia 
Javier (Derrick) Comenencia 
Lugina y Ervany Machado-de Cuba y famia 
Ryan (Ching) Tang Yuk y Paula Trachet y famia 
Gabriela Tromp y Andrew Croes 


Cuña y Swanan: Lucisita Albertsz y yiunan 
Jozef y Jeanine Albertsz-Dania y yiunan 
Sila y Clay Shipley-Albertsz y yiunan 
†Astrid Albertsz y yiunan 
Kenneth Albertsz y yiunan 
Lorenzo y Glenda Curie-Trimon y yiunan 
Rodney Albertsz y yiunan 
Eugene y Risjiena Albertsz-Martijn y yiunan na Hulanda 
Zulaika Albertsz y yiunan na Hulanda 


Ihanan, primo- y primanan, amigonan y demas famia na: Aruba, 
Curacao, Colombia y Hulanda 


Na Curacao: Marlene Comenencia, Rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamara, Granados, Freyle Villar 
Colectantnan: Parokia Inmaculada Concepcion 


Miembronan di Koor: 
De Trupialen 
Maria Reina di Paz 
Fatima Dakota 
Catedral San Francisco 
Rejoice 
Tromp’s Family 


Demas famianan: Comenencia, Gomez, Albertsz, Nyack, Richardson, De 
Cuba, Tromp, Blanco, Rodriquez, Kock, Tang Yuk, Violinus, Reyes, Grant, 
Ras, Rincones, Los, Machado, Croes, De Koning, Bruges, Bitorina, Beke, 
Ramharakh, King, Jeroe, De La Cruz, Castillo, Castillego, Quandus, Nuboer, 
Sneek, Steenen, Rafael, Lake, Becker, Schwengle, Quandt, Werleman, 
Nedd, Currie, Gir, Dozier, Martinus, Shipley, Flanegin, Cardona, Angela, 
Herts, Dania, Martis, Didier, Figaroa, Trachet, Neuman, Irwin, Geerman, 
Franken, Paesch, Jerome. 


Acto di condolencia lo tuma luga diabierna, 24 di mei 2024 di 7’or pa 9’or 
di anochi na Aurora Funeral Home. 


Ta invita famia, bisiña, amiga y amigonan, conocirnan, ex-coleganan pa 
asisti na e acto di entiero cu lo ta tuma luga diasabra, 25 di mei 2024 for di 
1’or pa 4’or di atardi. Nos difunto stima Alejandro lo ta reposa den Parokia 
Birgen di Fatima Dakota. Despues lo sali pa Santana Central na Sabana 
Basora. 


Na lugar di flor of krans un donacion Fundacion Hospice Atardi “Ho Sing 
Loy” lo ta altamente aprecia. Lo tin un box disponibel pa e bunita gesto 
aki. Nos disculpa si den nos tristeza nos por a lubida di menciona un of otro 
famia.Despues di entiero nos no ta ricibi bishita di condolencia na cas, nos 
ta pidi comprension pa esey. 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa fayecimento 
di nos ser stima: 


Sr. vdo. Aloisio 
Koolman 
Cariñosamente yama “Wichi, Mo-dje” 
*17-03-1933 - †17-05-2024 


Na nomber di su: 
Casa: †Marina Koolman-Laclé 


Yiunan: 
Marina “Rina” Koolman 
Vda. Rebecca El Jabakhanji-Koolman 
Lilian Koolman 


Nietonan: 
Marian Maria-Koolman, casa y yiunan 
Jose Erasmus, Michenine Gomez y yiunan 
Jamil El Jabakhanji, famia y yiunan 
Magda “Majida” El Jabakhanji 
Amir El Jabakhanji, Nathalie Thodé y yiunan 
Patrick Hill 
Aldrick Hill 
Felipe Hill, famia y yiu 


Bisnieto(a)nan. 


Rumannan: 
†Rosa Maria Croes-Koolman y famia 
†Felicia Hernandes-Koolman y famia 
Marianita Croes-Koolman y famia 
†Yulia Maria Geerman-Koolman y famia 
Francisco Koolman y famia 
†Augustin Maduro y famia 
Sobrino(a)nan y Primo(a)nan 


Cuñanan & sua: 
†Eulogio y †Inocencio Croes y famia 
Jaconto y Estebanita Laclé-Boekhoudt y famia 
†Reinita Laclé y yiu y famia 
Everaldo y Griselda Laclé-Henriques y famia 


Ex-coleganan di D.O.W. 


Demas famia: Koolman, Krozendijk, Krosendijk, Laclé, 
Erasmus, Maria, El Jabakhanji, Thodé, Croes, Hernandes, 
Geerman, Maduro, Hill, Lee, Dania, Lourens, Gomez 


Ta invita pa acto di entiero cual lo tuma lugar na 
Aurora Funeral Home diabierna 24 di mei 2024 di 9’or 
pa 11’or di mainta. Despues lo sali pa Santana Catolico 
na Sta Cruz. 
Nos disculpa si den nos tristesa nos por a lubida cualkier 
famia of conocir. 


“Dios ta amor…. y amor ta Dios,Maske mi no ta na e 
mundo aki, tuur dia lo mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza nos ta anuncia fayecimento 
cristianamente di 
Vigiomone Estrame 
Mihor conoci como: “Memene” 


Acto di entiero lo wordo anuncia despues. 


Teamnan: 
Wandelvoetbal Inro 60+ 
Softball Boomerang 60+ 


Ex-coleganan: 
Unicon 
ALM 
Air Aruba 
Aruba Airport Authority 


